Anto Janković, Podgorica: Prepoznati potencijal socijalnog preduzetništva – Okruženje\nAnto Janković, Podgorica: Prepoznati potencijal socijalnog preduzetništva\nHome|Hronika okruženja|Anto Janković, Podgorica: Prepoznati potencijal socijalnog preduzetništva\nRazvoj socijalne ekonomije i društvenog preduzetništva bi u značajnoj mjeri mogao da pomogne eliminisanju socijalne nejednakosti, uklanjanju kontrasta na relaciji sjever-jug, obezbjeđenju ravnomjernog ekonomskog razvoja…\nO socijalnom (društvenom) preduzetništvu posljednjih godina se u Crnoj Gori sve više priča, prije svega zahvaljujući Evropskoj uniji i akterima iz NVO sektora. Međutim za njegovo oživljavanje neophodna je aktivnija uloga države, kako u obezbjeđenju finansijskih, tako i drugih mehanizama podrške, kao i umrežavanju aktera na lokalnom, nacionalnom i regionalnom nivou.\nSuština je da je koncept socijalne ekonomije i društvenog preduzetništva od izuzetnog značaja za održivi razvoj zemlje, na što posebno ukazuje EU u posljednje dvije decenije.\nOčekuje se da će koncept društvenog preduzetništva u Crnoj Gori posebno doći do izražaja u godinama koje slijede. Ionako tešku ekonomsku sitaciju je aktuelna COVID kriza dovela do pucanja, tako da bi država konačno trebalo da prepozna potencijal socijalnog preduzetništva koji su razvijene i ekonomski bogate članice EU već odavno iskoristile kao jedini održivi model rješavanja brojnih društvenih problema.\nZvaničnih podataka o veličini i strukturi socijalnih preduzeća u Crnoj Gori nema, tako da se jedino možemo osloniti na istraživanja urađena u prethodnom periodu. Prvo mapiranje socijalnih preduzeća u Crnoj Gori uradio je Centar za razvoj nevladinih organizacija (CRNVO) 2016. godine. Ovim istraživanjem, koje je obuhvatilo organizacije sa kojima CRNVO ima direktnu saradnju, identifikovalo je 19 socijalnih preduzeća, od kojih je 16 u trenutku istraživanja bilo aktivno. Istraživanje je pokazalo da socijalna preduzeća posluju koristeći različite pravne okvire (14 od 16 aktivnih socijalnih preduzeća je funkcionisalo kao NVO, jedno je bilo registrovano kao D.O.O. i jedno kao zaštitna radionica). Drugo istraživanje sprovedeno 2017. procjenjuje da u Crnoj Gori postoji 20 do 30 socijalnih preduzeća, dok posljednje istraživanje iz 2019, koje je rađeno za potrebe Evropske komisije, pokazalo da u Crnoj Gori postoji više od 130 socijalnih preduzeća. Najveći broj posluje u formi nevladine organizacije, postoji registrovano jedno preduzeće za radnu integraciju, dvije kooperative i nekih manje od 10 socijalnih preduzeća koja posluju kao društvo sa ograničenom odgovornošću.\nAko bismo prenijeli podatke o uticaju socijalne ekonomije sa EU na Crnu Goru, to bi značilo najmanje 14.000 novih radnih mjesta (prosječna stopa zaposlenih na nivou EU od 6% radno aktivnog stanovništva), i to prije svega teško zapošljivih lica i lica koja potiču iz manje razvijenih opština u Crnoj Gori. S druge strane, ako bi nivo socijalne ekonomije dostigao stepen razvoja kao što je to slučaj sa Irskom i Holandijom, onda bi ovaj dio ekonomije mogao obuhvatati čak 20-22.000 zaposlenih (9-9,5 % radno aktivnog stanovništva).\nU Crnoj Gori postoji nekoliko strategija o socijalnom, odnosno društvenom preduzetništvu, kako bi se podstaklo širenje inovativnih i održivih biznis modela.\nMeđutim, da bi ovaj koncept zaživio, potrebno je da bude sastavni dio strategije sveukupnog razvoja koja bi, pored uklanjanja brojnih biznis barijera, trebalo da, uz ostalo, omogući aktiviranju svih raspoloživih ekonomskih resursa koji se sada ne koriste ili se slabo koriste.\nU Crnoj Gori je razvoj socijalne ekonomije i društvenog preduzetništva od izuzetne važnosti zbog toga što bi u značajnoj mjeri mogao da pomogne eliminisanju socijalne nejednakosti, uklanjanju kontrasta na relaciji sjever-jug, obezbjeđenju ravnomjernog ekonomskog razvoja i dr. Tržište, a ni država nisu u stanju da sami riješe brojne društvene probleme, poput zapošljavanja teže zapošljivih lica, socijalne inkluzije i regionalnog razvoja zemlje.\nAnto Janković je građanski aktivista, predsjednik NVO Centar za ekonomski prosperitet i slobodu (CEPS). Autor je studije “Društveno preduzetništvo u funkciji razvoja Crne Gore”.\nSanja2021-04-06T23:01:52+00:006 априла, 2021|Hronika okruženja|0 Comments


Istorijske činjenice koje će promeniti tvoj doživljaj vremena — Wannabe Man\n+Women Da li ti se dešava da odglumiš orgazam?\n+Fun facts Šta (ne) znaš o pingvinima?\nIstorijske činjenice koje će promeniti tvoj doživljaj vremena\nUkoliko si neko ko je voleo da povezuje kroz odrastanje i obrazovanje neke istorijske stvari i činjenice, možda datume, sa drugima i da iznalaziš vezu među stvarima koje nisu nikako drugačije povezane, onda će možda neko reći da si fanatik, ali ipak to govori samo o tvojoj radoznalosti i logičnom, aktivnom razmišljanju koje ide u pravom smeru. Neke istorijske činjenice kada povežeš možeš sasvim da izmeniš idoživljaj vremena koje je prošlo, kao na primer što će se desiti kada povežeš ove stvari.\nDa li znaš da je najstarije drvo na svetu bilo staro već čitavih hiljadu godina kada je poslednji mamut izumro? Iako se mislilo da je ovo najstarije drvo staro oko četiri hiljade godina, nedavno je pronađen bro koji je nazvan “Metuzalem” i ustanovljeno je da je njegova starost oko 5 hiljada godina.\nOno čega moraš da se sećaš ako si bio klinac 90-ih jeste Nintendo i igrice koje su bile dostupne. Iako nisu povezani, zanimljiva je činjenica da je nastao davne 1889. godine kada je Ajfelov toranj bio još uvek u fazi izgradnje.\nMožda bi bilo logično da pomisliš da je bicikl prevozno sredstvo koje je nastalo mnogo pre ostalih poznatih, ali to nije tačno. Prvo biciklo nastalo je 1818. godine, a dosta pre njega, čak 1797 godine napravljen je i pušten u saobraćaj prvi voz.\nKljučne reči istorijaistorijske činjeniceIstorijske činjenice koje će promeniti tvoj doživljaj vremenamagazin za muškarcemuški magazinverovali ili neWannabe Manzabavazanimljivosti


Horner: Fetel može da obori Šumaherov rekord\nČetvrostruki uzastopni šampion Formule 1 Sebastijan Fetel može da obori rekord Mihaela Šumahera, koji je osvojio sedam titula svetskog prvaka, ocenio je direktor Reda Bula, Kristijan Horner.\n"Njegov rezultat je neverovatan. U ovom sportu mnogo stvari odlučuje pobednika. Takođe, mnogo zavisi i od 'mašinerije', ali iz ove perspektive, ne postoji nijedan razlog zbog kojeg Fetel ne bi mogao da pretekne Šumahera", rekao je Horner.\nFetel je trku u nedelju počeo sa pol pozicije i ubedljivim nastupom zabeležio treću uzastopnu pobedu na stazi u Indiji. Njegovom pobedom i ekipa Red Bul je osvojila titulu u konkurenciji konstruktora.\n"Mislim da je Sebastijan porastao ove godine. Način na koji je vozio, nivo na kome se takmičio - ovo je njegova najbolja godina. Stalno je podizao lestvicu na viši nivo", rekao je direktor Red Bula i dodao da se nada da će Fetel dugo ostati u ekipi.\n"Potrebni su vam sjajan tim i sjajan vozač. On je jedan od najboljih u istoriji, priključio se malobrojnim velikanima, ali za takav uspeh sve mora da bude usklađeno. Možete imati najboljeg vozača na svetu ili najboljeg dizajnera, ali ako niste u pravom timu ili ako ne radite kao tim, nikada nećete uspeti. Naravno, niko ne može da garantuje da će ostati, ali nije sve u ugovorima, već u odnosu među ljudima", naveo je Horner.


RTCG - Radio Televizija Crne Gore - Nacionalni javni servis :: Politika :: Mali Šengen ne može usporiti put ka EU\nRADUNOVIĆ SMATRA 12. 11. 2019. 14:55 >> 15:12 3\nPristupanje Crne Gore inicijativi Mali Šengen ne bi ugrozilo njen put ka Evropskoj uniji (EU), ocijenio je predsjednik skupštinskog Odbora za evropske integracije Slaven Radunović, i dodao da je svaka inicijativa, koja olakšava život građanima i privrednicima, dobrodošla.\n“Naravno, podrazumijeva se da se to ne odnosi na inicijative koje prouzrokuju neku drugu vrstu štete, koja je možda veća od te dobijene koristi”, naveo je Radunović.\n“Približavanje između država regiona i otvaranje granica definitivno ne može da bude razlog da se proces integracija uspori”, smatra Radunović.\n“Jer granice, posebno prema Srbiji su zagušene, postoji ogroman problem sa protokom roba a povremeno i sa protokom ljudi”, dodao je Radunović.\n“Ta bojazan je bez osnova jer Crna Gora je članica i potpisnica još nekih sporazuma, kojih će morati da se odrekne onog dana kada bude u prilici da postane punopravni član Evropske unije”, pojasnio je Radunović.\nOn je upitao zašto se ne bi uživalo u plodovima zajedničkog tržišta do momenta do kad Crna Gora ne dobije šansu da postane članica EU, “a što svakako neće biti u neko doglednoj budućnosti”.\n“I da ono što je EU često slala kao signale zemljama evropskog regiona samo da bi ih „nagradila“ za pojedine poteze koji su, kada je Crna Gora u pitanju, bili nepopularni u njihovim državama, poput priznanja Kosova ili ulazak u NATO”, naveo je Radunović.\n“Tako da ovaj potez Vučića, Rame i Zaeva možemo da doživimo kao vid otrježnjenja i poruke građanima da ne vjeruju baš svemu što čuju”, zaključio je Radunović.\nSlaven Radunović Mali Šengen


Brisel: Potvrđena uspješnost politike Republike Srpske – mojKontakt portal – Radio Televizija Kontakt\nBrisel: Potvrđena uspješnost politike Republike Srpske\n“Današnji sastanak je potpuna afirmacija stavova Narodne skupštine Republike Srpske od prije nekoliko dana i mi u tom pogledu ne možemo da budemo nezadovoljni, jer smo definitivno završili poslove u vezi sa ta dva važna pitanja”, istakao je Dodik, koji je i predsjednik Republike Srpske.\nOn je u telefonskoj izjavi Srni iz Brisela rekao da je danas bilo jasno da federalni partneri, manifestujući dijametralno suprotne stavove, nisu ispunili osnovni zadatak sa sastanka održanog 1. oktobra.\n“Ono što nije dobro jeste činjenica da smo mi u Republici Srpskoj zavisni od Federacije koja je godinama unazad uvijek uspijevala da svoje unutrašnje raskole i probleme nametne na nivo BiH i tako vuče Republiku Srpsku da daje neki benefite. To, naravno, nije prošlo i nikada više neće ni proći, tako da je zaključak današnjeg sastanka isključivo vezan za činjenicu da federalni partneri moraju da se vrate u Sarajevo i tamo razgovoraju”, istakao je Dodik.\nPredsjednik SNSD-a je naglasio da federalni partneri treba da postignu dogovor, a onda da pozovu predstavnike Srpske i Evropske komisije kako bi promovisali cjelovit model koji podrazumijeva i ranije dogovorene stavove o direktnom izboru za člana Predsjedništva BiH iz Republike Srpske i Srpskoj kao jednoj izbornoj jedinici.\n“Na današnjem sastanku je rečeno da postoji mogućnost preduzimanja određenih mjera prema BiH, što znači da bi i Republika Srpska imala negativne odjeke tih mjera. U svakom slučaju vidjećemo šta to znači i onda ćemo zauzeti jasne stavove o tome”, rekao je Dodik.\nOn je poručio da Republika Srpska nije spremna da bude kolateralna šteta, jer ne može biti odgovorna za nepostojanje dogovora u Federacije.\n“To nije prvi put da se tako nešto dešava. Prije nekoliko godina je MMF, zbog nemogućnosti Federacije da riješi neka pitanja, obustavio aranžmane, a sada nam se dešava nešto slično”, ocijenio je Dodik.\nOn je naglasio da Republika Srpska nastavlja da koncipira svoje politike na jasan, transparentan, zakoniti i ustavan način u skladu sa Dejtonskim sporazum. “To će ostati osnova naše politike i dalje”, zaključio je predsjednik Srpske.\nPredsjednik HDZ-a 1990 Martin Raguž izjavio je Srni da je nakon današnjeg nepostizanja dogovora u Briselu pokrenut mehanizam za suspenziju sredstava iz IPA fondova za BiH, ali da se ova mjera može povući istog trenutka kada se dogovor postigne.\nRaguž smatra da još sve nije propalo, iako ni danas u Briselu federalni partneri nisu postigli dogovor o provođenju odluke u slučaju “Sejdić – Finci”.\nOn je ocijenio da je jako bitno što će se Evropska komisija jače angažovati na ovom pitanju, kao i na rješavanju mehanizma koordinacije o čemu, takođe, nije postignut dogovor.\nLider HDZ 1990 misli da će uskoro Evropska komisija predložiti način provođenja odluke Evrospkog suda za ljudska prava u predmetu “Sejdić – Finci”, koji će biti u skladu sa izjavom iz Brisela, koja predviđa da se nijednom narodu neće nametati izborna volja.\nOn ističe da je riječ o ozbiljnom prijedlogu i dodaje da vjeruje da će se doći do rješenja.\nSrebrenica: Poziv za prekidanje opstrukcije popisa Srba\nBanjaluka: Pljačkaši ukrali 73.000 KM za penzije, pronađeno zapaljeno vozilo


Dragi Blačani, pred Vama je interaktivni, informativno - zabavni portal. Sajt BlaceCaffe nastao je sa ciljem da građane ove nadasve lepe varošice na jugu Srbije informiše i zabavi, a nostalgičarima koji su daleko od zavičaja pruži makar delić domaće atmosfere. Ono što Vam sa sigurnošću možemo obećati je da ćemo se svojski truditi da baš na ovom mestu pronađete objektivne informacije, pomoć i podršku.\nLošeNajbolje utorak, 10 april 2012 10:28\tOpština Hmeljnik (Republika Poljska) je uputila zvaničan poziv Opštini Blace da delegacija naše opštine bude njihov zvaničan gost od 11. do 16. aprila.\nOpština Blace se memorandumom o saradnji još od 29. septembra 2009. godine obavezala o zajedničkoj saradnji sa Hmeljnikom. Tema ove posete partnerima bila bi revizija partnerstva na projektu „Kada lečimo zemlju, lečimo sebe“, dogovori o nastavku saradnje na nivou razmene mladih dveju opština kao i eventualna saradnja u delu organizacije jubileja Dani šljive 2012.\nOpština Hmeljnik će u toku posete naše delegacije organizovati niz poseta drugim gradovima u Poljskoj. Poseta fabrici soli Velička, muzeju Aušvic, gradu Ljubljinu, obilazak javnih ustanova u Hmeljniku itd...\nU prethodnom periodu saradnje sa Hmeljnikom, Opština Blace je uspešno nastupala ka fondovima Evropske unije a najlepši deo saradnje ostvaren je razmenom mladih tokom leta 2009-te i 2010-te godine pa stim u vezi odlazak delegacije Opštine Blace u posetu partnerima iz Poljske stvara prilike za nastavak takve saradnje.\nOpština Blace nastavlja da neguje saradnju sa partnerima iz inostranstva a posebno u delu zajedničkih nastupanja prema fondovima Evropske unije. Ovakve posete mogu biti od velikog značaja za našu opštinu jer se putem projekata u kojima imamo partnere iz inostranstva pravi platforma za ekonomski i društveni razvoj cele zajednice.\nDelegaciju Opštine Blace predvodiće zamenik predsednika Skupštine Opštine Blace g-din Jovica Ćurčić.\tDodaj komentar


Potpisujem :: GREVIO grupa dobila prve državne izveštaje o primeni Konvencije Saveta Evrope protiv nasilja prema ženama\nGREVIO grupa je 1. septembra 2016.g. dobila prve državne izveštaje o primeni Konvencije Saveta Evrope protiv nasilja prema ženama (Istanbulska konvencija) od Austrije i Monaka.\nU okviru procesa evaluacije, GREVIO će pregledati izveštaje i razmotriti ih zajedno sa predstavnicima ovih država. Zatim slede posete Austriji i Monaku, kako bi se ocenila situacija na terenu. Ova ekspertska grupa će svoje evaluacijske izveštaje pripremiti i usvojiti tokom 2017.g.\nPodsećamo da je ranije izabrano osam država, od ukupno 21 tadašnje potpisnice konvencije, koje će u postavljenim rokovima da izveste GREVIO komitet o primeni konvencije. U procesu izveštavanja moći će da učestvuju i nevladine organizacije koje deluju u oblasti zaštite žena od nasilja u porodici i partnerskom odnosu.\nU okviru procesa evaluacije, GREVIO će pregledati izveštaje i razmotriti ih zajedno sa predstavnicima ovih država. Zatim slede posete Austriji i Monaku, kako bi se ocenila situacija na terenu. Ova ekspertska grupa će svoje evaluacijske izveštaje pripremiti i usvojiti tokom 2017.g. Podsećamo da je ranije izabrano osam država, od ukupno 21 tadašnje potpisnice konvencije, koje će u postavljenim rokovima da izveste GREVIO komitet o primeni konvencije. U procesu izveštavanja moći će da učestvuju i nevladine organizacije koje deluju u oblasti zaštite žena od nasilja u porodici i partnerskom odnosu.


Van Rompej: Garancija za trajni mir na Balkanu je ulazak svih zemalja u EU | EurActiv Serbia\nRead time : 4 m, 38 s\nPočasni predsednik Evropskog saveta i bivši belgijski premijer Herman van Rompej izjavio je u Beogradu da je najveća garancija za trajni mir na Balkanu da sve države uđu u Evropsku uniju. Van Rompej je rekao i da razume da su Srbiji za ekonomski razvoj potrebni i partneri izvan EU i da Unija nema ništa protiv toga, ali da "ključ za dalji prosperitet Srbije nije u Pekingu, Moskvi ili Ankari, već u Briselu".\n"EU je najbolja garancija za dugotrajan mir na Balkanu, to je san mnogih, to je dugoročna perspektiva", rekao je Van Rompej na konferenciji "EU i Srbija: zajednička sudbina" 15. oktobra, na kojoj je govorio i predsednik Srbije Aleksandar Vučić.\n"Morate imati odnose u kojima može da dođe do poverenja, mora se obnoviti poverenje između Beograda i Prištine", naveo je Van Rompej.\nVučić je rekao da Srbija vidi sve više pritisaka iz EU oko Kosova, ali da će on uvek da promoviše vrednosti EU i da se zalaže za članstvo Srbije u Uniji jer je, kako je kazao, "uvek bolje biti deo kluba nego van njega".\nOn je rekao da ekonomski pokazatelji govore u prilog članstva Srbije u EU - Srbija 67% trgovinske razmene obavlja s EU, gotovo 80% investicija u Srbiju dolazi iz Unije i više od 71% srpskog izvoza ide u EU, ali da je problem što ti racionalni elementi ne utiču na emocije ljudi u Srbiji.\n"Ljudima u Srbiji morate da prodate emociju, ali to je jako teško. Ljudi će reći da ne vole Nemce kao neke druge, jer ti drugi nisu priznali nezavisnost Kosova i nisu bombardovali Srbiju 1999. godine", kazao je Vučić.\n"Ja sam veoma zadovoljan ekonomskim napretkom Srbije, ali znam da on neće biti održiv ako ne rešimo kosovsko pitanje. Znam i da ljudi to ne znaju i da ne žele da znaju, imaju veoma nežne uši", dodao je Vučić.\nOn je rekao da je u septembru pred Generalnom skupštinom UN insistirao na nezavisnosti Srbije u vođenju spoljne politike jer su Beogradu neki "držali predavanja, naročito zbog odnosa Srbije pre svega prema Kini, a manje zbog odnosa prema Rusiji i Turskoj".\n"Mi nismo dobili milijarde evra od EU kao neki. Neke naše komšije su dobile 42 milijarde evra od Unije, a mi moramo da brinemo o svojoj ekonomiji. Dok su me kritikovali zbog Kine, odlazili su sa 15 ministara u Kinu", naveo je srpski predsednik.\nVan Rompej je kazao da "razume Vučića kada kaže da su Srbiji za ekonomski razvoj potrebni i drugi partneri, izvan EU" i dodao da Unija "nema ništa protiv toga", ali da "ključ za dalji prosperitet Srbije nije u Pekingu, Moskvi ili Ankari, već u Briselu".\nGovoreći o prednostima članstva u EU, Van Rompej je rekao da su Poljska i Ukrajina 1990. godine imale isti bruto domaći proizvod, a da je Poljska, članica Unije, danas "četiri puta prosperitetnija" zemlja od Ukrajine koja nije članica Unije.\nVan Rompej je kazao i da EU i Srbija imaju "zajedničku sudbinu" jer "dele iste vrednosti", "deo su iste civilizacije" i jer je Srbija okružena članicama EU, i dodao da je uvek bio za proširenje EU ako zemlje kandidati ispunjavaju uslove za prijem u članstvo.


Razlika u platama u FBiH i RS-u drastična – Radio Vitez\n9. siječnja 2019. 10:26 9. siječnja 2019.\n– Generalni direktori u RS-u, FBiH i Brčkom imaju visoke plate, ali one nisu iste po entitetima. Tako u Federaciji za ovu poziciju dobijaju 2.507, u RS-u 2.750, a u Brčkom 2.433 KM. Advokati u FBiH su znatno više plaćeni nego u RS-u, te tu imaju platu od 2.066 KM, dok je advokatima u RS-u skoro upola manja plata i iznosi 1.100 KM. Kada su u pitanju kuhari, u FBiH dobijaju 736 KM, u RS-u 586, a u Brčkom 650 KM. Zidari u Federaciji dobijaju 645 KM za svoj rad, a oni u RS-u 459 KM, dok konobari u FBiH primaju 591 KM plate, a u RS-u 500. Ono što je zanimljivo jeste da vozači u RS-u imaju veću platu od kolega u Federaciji i ona iznosi 701 KM, dok je u FBiH ona 658 KM, kazala nam je Erna Saljević, marketing i PR menadžer firme Kolektiv.ba, u okviru kojeg i funkcioniše portal Plata.ba.\nPrevious ArticleDanas obilježavanje 25. godišnjice zločina u Buhinim kućamaNext ArticleNa cestama i dalje vozila iz 80-ih i 90-ih godina


Predsednik: Učinjena nepravda prema Kataiju\nIzvor: Radio Televizija Vojvodine, 09.Jun.2020, 13:01\nPredsednik Srbije Aleksandar Vučić rekao je danas da se ne stavlja otvoreno ni na jednu političku stranu u SAD, ali da je imao potrebu da zaštiti srpskog fudbalera, jer smatra da je nepravedno i da nije demokratski da dobije otkaz, ne zbog loše igre, već zbog komentara njegove žene na mrežama.\n"Ne mislim da je vrhunac demokratije da otpustite fudbalera ne zato što loše igra, već zato sto njegova zena negde nešto piše", rekao je Vučić u Nišu novinarima upitan da prokomentariše >> Pročitaj celu vest na sajtu Radio Televizija Vojvodine << svoj stav povodom otpuštanja srpskog fudbalera, te da li se stavlja na stranu Donalda Trampa.\nOn je ukazao da kod nas postoji krivično delo širenje rasne i nacionalne mržnje i da bi žena fudbalera trebalo da odgovara po toj osnovi, ako ona postoji.\nA, šta bi bilo bolje za Srbiju posle predsedničkih izbora u SAD, o tome, kaže, može da priča, ali izbegava.\n"Ako ste zaključili da je to Tramp, ja neću da vam negiram, ali to ste vi pričali i za ranije kada se nisam izjašnjavao, sem što sam učestvovao na predavanju, koje je jedan drugi predsednički kandidat organizovao. To ću uvek da radim i da čuvam ugled Srbije", poručio je predsednik.\n"Ali sam imao potrebu da zaštitim pravo na rad nekog fudbalera jer ima pravo na rad čoveka koji nikome ništa nije skrivio", ukazuje Vučić.\n"Ako njoj ne kažete da je počinila krivično delo, a muža otpuštate, ako je to demokratija kojoj težimo, ne krijem da se zalažem za malo više i bolje demokratije", istakao je.\nVučić je rekao i da želi Americi da izađe iz svih problema i da je uveren u njen brzi rast, jer njihov izlazak iz krize znači i izlazak EU, a to je dobro i za rast Srbije.


Jagodina gradi aerodrom za avione do 80 putnika\nJAGODINA - Tri aviona Fabrike aviona "Aero East Europe", iz Kraljeva sletelo je danas na Letilište za sportske i školske avione Aero kluba u Jagodini, budući aerodrom za avione do 80 putnika,i tako otvorili ovogodišnju turističku sezonu u Jagodini.\nU jednom od aviona bio je vlasnik i direktor fabrike Milorad Matić, a dočekali su ih predsednik Skupštine grada Jagodine Dragan Marković - Palma, načelnik Pomoravskog upravnog okruga Goran Milosavljević i sportski direktor Jagodinskog sportskog saveza Zoran Gligorijević.\n"Doleteli smo nas šest drugara iz Kraljeva i Beograda, na ručak u Jagodinu, a zatim se vraćamo. Let je trajao 15 minuta", rekao je Matić novinarima po sletanju aviona.\nReč je o modelima lakog aviona "Sila", a jedan od njih je imao zastavu Italije.\n"Avion sa zastavom Italije je proizveden prošle sedmica za kupca u Italiji, biće mu isporučen iduće sedmice, i ovo mu je probni let", objasnio je Matić.\nMatić je istakao da ovaj model aviona leti 210 kilometara na sat i troši od 12 do 15 litara goriva, a cena mu je od 50.000 evra pa naviše.\nInače, Marković je, ranije izjavio Tanjugu, da grad ima nameru da na ovom mestu izgradi aerodrom za avione do 80 putnika, a osim za turizam, aerodrom će imati i veoma važnu ulogu u privrednom razvoju Jagodine i ovog dela Srbije.\nJagodina je sada udaljena od aerodroma u Beogradu oko 140 kilometara, a od aerodroma u Nišu preko sto kilometara a sa izgradnjm aerodroma u Jagodini investitori iz Italije, Rusije, Nemačke, koji sada imaju fabrike u Jagodini ili ih grade, moći će direktno, na primer iz Barija, Sankt Petersburga ili Frankfurta, avionom u Jagodinu, objasnio je Marković.\nLetilište, nukleus budućeg aerdroma u Jagodini, udaljeno je oko šest kilometara od centra grada, registrovano je, sa sertifikatom za upotrebu od 2010. godine.\nPovršine je oko 40.000 kvadratnih metara (660 sa 60) i prvi je stepen budućeg poslovnog aerodroma. Po projektu imaće upravnu zgradu, pistu, toranj, dve benzinske pumpe.


Vaterpolisti Radničkog direktno u Ligi šampiona! - SPD Radnički Kragujevac\nVaterpolisti Radničkog direktno u Ligi šampiona!\nAktuelni šampion Srbije, Vaterpolo klub Radnički iz Kragujevca igraće ove godine u grupnoj fazi Lige šampiona, što je sjajna vest za srpski vaterpolo, koji će na taj način imati dva predstavnika u najelitnijem klupskom takmičenju.\nPrvak Srbije do sada je za mesto u Ligi šampiona morao da se bori kroz kvalifikacije, ali je dogovorom Vaterpolo saveza Srbije i Evropske federacije LEN odlučeno da najbolji tim naše zemlje dobije takozvani wild card. Iz Vaterpolo saveza Srbije poručuju da je ovakva odluka rezultat dva važna momenta.\n– Pre svega presudan je kvalitet Radničkog kao organizacije koja iz godine u godinu sistemski napreduje, kako jačanjem samog kluba, tako i rezultatima. Drugi faktor je ogroman napor čelnika VS Srbije koji su za cilj imali upravo da Srbija ima dva kluba u polufinalnoj grupi Lige šampiona. Na kraju, u LEN su prepoznali opravdanost ovakve ideje i dali zeleno svetlo Radničkom. To je ogroman dobitak za srpski klupski vaterpolo – navode u VSS.\nKragujevčani su fantastične partije u protekloj sezoni krunisali naslovom prvaka Srbije i titulom šampiona Regionalne lige, postavši prvi srpski tim koji je pokorio Jadran. Sjajni su bili i u evropskim takmičenjima. Zaustavljeni su u finalnom meču nikad težih kvalifikacija za Ligu šampiona, iz kojih su za razliku od ostalih sezona prošla samo dva kluba, i to od strane Breše, kasnijeg polufinaliste i italijanskog šampiona. Odlično su igrali i u Kupu Evrope, gde ih je zaustavio Solnok, potonji osvajač tog takmičenja i šampion Mađarske.\n– Vaterpolo savez Srbije napravio je fantastičnu stvar za srpski vaterpolo da šampion države igra direktno u Ligi šampiona, što je veoma značajno i za ubuduće. Od osnivanja nam je bio cilj da se nadmećemo sa najjačima u Ligi šampiona i to je veoma značajno za naš klub, grad i zemlju. Sada kada smo stigli tu, želimo da zauvek i ostanemo. Liga šampiona je prestižno i veoma zahtevno takmičenje u svakom pogledu, ali mi smo spremni da se izborimo sa svim izazovima i trudićemo se da opravdamo ukazano poverenje i da u najboljem svetlu predstavimo sebe, Kragujevac i srpski vaterpolo – rekao je Jugoslav Vasović, direktor VK Radnički.\nRadnički će tako biti jedan od 12 timova koji će igrati direktno u grupnoj fazi Lige šampiona, zajedno sa još četiri ekipe koje se za to izbore kroz kvalifikacije. Timovi će biti raspoređeni u dve grupe od po osam klubova, a posle 14 kola po četiri najbolje ekipe izboriće učešće na F8 turniru u Beogradu, od 30. juna do 2. jula. Grupna faza startuje 26. oktobra.\nPodsetimo, srpski vicešampion, Novi Beograd, bio je ove godine domaćin završnog turnira Lige šampiona, a to će biti i u naredne dve sezone, čime je stekao mesto na smotri najboljih klubova Evrope.\nČlanak Vaterpolisti Radničkog direktno u Ligi šampiona! je preuzet sa sajta KVK Radnički.\nPrethodni članakRukometaši Radničkog sa optimizmom ulaze u novu sezonu\nSledeći članakHumanitarno prijateljski spektakl\nHrabri Radnički stao na korak od Lige šampiona\nKragujevčani žele trofej u Kupu


RTCG - Radio Televizija Crne Gore - Nacionalni javni servis :: Društvo :: Ekipa UCG osvojila treće mjesto na Hakatonu\nUSPJEH STUDENATA ETF-A I FPN-A 08. 10. 2019. 11:55 >> 11:55 0\nUSPJEH STUDENATA ETF-A I FPN-A\nEkipa UCG osvojila treće mjesto na Hakatonu\nU okviru ovogodišnjeg Infofest-a, na Hakatonu 2019, pet studenata Univerziteta Crne Gore osvojili su treće mjesto. Riječ je o četiri studenta Elektrotehničkog fakulteta: Boris Jovanović, Marko Vučurović, Luka Manojlović i Nikola Milić i studentkinji Fakulteta političkih nauka UCG Andrei Čvorović.\nČlanovi tima su se upoznali tokom Prve crnogorske startap škole, održane na Univerzitetu Crne Gore, od 16. do 23. septembra.\nRukovodilac Škole doc. dr Milena Đukanović navodi da su studenti tokom trajanja škole, koju finansira Ministarstvo nauke, bili u prilici da se upoznaju sa Hakatonom.\n"Predstavnici Privredne komore su im predstavili Hakaton takmičenje, te su studenti, tokom trajanja Prve crnogorske startap škole, pripremili prijavu i prošli rigoroznu selekciju", kazala je Đukanović.\nTim okupljen oko imena škole MSSS (Montenegrin Startup Summer School) prijavio se sa veb aplikacijom za digitalni turizam i osvojio novčanu nagradu od 800 eura. Nagrade na prvom Hakatonu, na temu otvorenih podataka u Crnoj Gori, uručila je ministarka javne uprave Suzana Pribilović.\nNa Hakatonu se, u okviru Infofesta 2019, takmičilo šest timova (Codingo, MSSS tim, Terminal 5, NAEMI, Data design i Globus tours) i to u kreiranju aplikacija koje bi dostupne podatke učinile korisnim javnoj upravi, privredi i/ili građanima.\nOvogodišnji događaj, koji se održao od 3.do 5. oktobra, organizovali su Ministarstvo javne uprave i Privredna komora Crne Gore u okviru projekta "Odeon" finansiran kroz INTERREG Mediteranski program 2014-2020


Mundijal u Kataru nadmašiće Rusiju - Sport - Dnevni list Danas\nPočetna » Sport » Mundijal u Kataru nadmašiće Rusiju\nĐani Infantino obišao azijsku zemlju gde će se održati SP 2022. godine\n0Piše: V. Ž. 26. oktobra 2018. 19.38\nFoto: EPA EFA YURI KOCHETKOV\n-Mislim da je ovo Svetsko prvenstvo izuzetno važno, ne samo za Katar, već i za ceo region. Ovaj Mundijal je jedinstvena prilika da se pokaže svetu šta ovaj deo sveta može da ponudi. Za bilo koga na svetu ovo je prilika da dođe i poseti mesto, upozna novu kulturu i upozna nove ljude – izjavio je Infantino.\nItalijan na čelu FIFA obišao je stadion u Al Vakri koji uskoro treba da bude otvoren.\n– Stadion je impresivan. Kada uđete ovde možete odmah osetiti kako je impozantno i možete videti napredak koji se ovde provodi četiri godine pre početka prvenstva – naglasio je Infantino.\nOn je napomenuo i da je Rusija na letošnjem Mundijalu postavila standarde koji će svi naredni organizatori morati da prate.\n– Postoji mnogo lekcija koje možemo da naučimo iz Rusije. Prvi je kako je dobrodošlo toliko ljudi, 1,5 miliona njih krenulo je u Rusiju da uživa u Svetskom prvenstvu. Bilo je puno strahova, ali pokazalo se da je bio vrlo siguran šampionat. Cela populacija doprinela je tome i siguran sam da će se isto dogoditi ovde u Kataru. Svetsko prvenstvo u Rusiji ove godine bilo je najbolje organizovano svih vremena, ali sam uveren da će ono za četiri godine u Kataru biti još bolje – zaključio je Infantino.\nPrvi stadion koji je Katar otvorio u maju ove godine u Dohi zove se „Lusail“, kapaciteta je 80.000 gledalaca i na njemu će se igrati finale. Svetsko prvenstvo u Kataru 2022. godine biće prvo koje će se igrati na jesen, od 21. novembra do 18. decembra.


Početna » Politika » Page 3399\nVlada Kosova preuzela obavezu smeštaja raseljenih\nVlada Kosova i Visoki komesarijat UN za izbeglice potpisali su juče sporazum kojim se Vlada obavezuje da obezbedi smeštaj i druge potrebe za raseljene unutar Kosova. Sporazum podrazumeva saradnju vlade i UNHCR kada je reč o raseljenima i izbeglicama. Zamenik premijera Kosova Ljutfi Haziri rekao je da je sporazumom obezbeđena koordinacija aktivnosti na stvaranju boljih uslova da se raseljeni tretiraju prema zakonskim odredbama.\nObavezna prijava priloga i poklona\nSve stranke i koalicije koje su učestvovale na nedeljnim parlamentarnim izborima obavezne su da do 31. januara dostave Republičkoj izbornoj komisiji (RIK) kompletan izveštaj o prikupljenim i utrošenim sredstvima za izbornu kampanju. Izveštaj treba da sadrži detaljne podatke o načinu prikupljanja i trošenja novca iz budžeta i iz privatnih izvora, na novom obrascu propisanom početkom novembra.\nOdluka o statusu verovatno u martu\nSpecijalni izalsnik UN za status Kosova Marti Ahtisari je, kako je za Betu izjavio Leon Kojen, koordinator državnog tima Srbije za pregovore o budućem statusu Kosova, tražio prijem kod Tadića i Koštunice“. U Beogradu će, prema najavama iz pregovaračkog tima, narednih dana uslediti konsultacije, a Kojen će u petak otputovati u Beč.\nZatišje uoči dogovora\nPet manjinskih lista koje sa osam poslanika ulaze u parlament već su manje-više najavile podršku proevropskoj demokratskoj vladi koju će, prema svemu sudeći, činiti Demokratska stranka, koalicija Demokratska stranka Srbije/Nova Srbija i G17 Plus. Kako Danas nezvanično saznaje, vodeće stranke demokratskog bloka su i dalje na suprotstavljenim pozicijama kada je reč o premijerskim ambicijama, pa će vreme konsultacija dobrim delom biti utrošeno na određivanje mandatara.\nPiše: M. M. - R. 24. 1. 2007.\n1 … 3.398 3.399 3.400 … 3.407


Predizborne aktivnosti u BiH: Lobisti u SAD favorizuju separatizam RS? – Balkanekspresrb.rs\nPredizborne aktivnosti u BiH: Lobisti u SAD favorizuju separatizam RS?\nAmerički magazin Njusvik objavio je, pozivajući se na dokumente Vlade SAD-a, da su Jason Osborne i Mike Rubino, nekadašnji saradnici kampanje Donalda Trumpa, angažovani kao lobisti za političku partiju u Bosni i Hercegovini, koja favorizuje separatizam i sarađuje s Rusijom.\nNedeljnik navodi da je američko ministarstvo trezora sankcionisalo Dodika prošle godine zbog održavanja referenduma o proslavi Dana RS, i da su zvaničnici u Vašingtonu utvrdili da referendum sprečava napore da se sprovede Dejtonski sporazum iz 1995. godine, sporazum koji je okončao rat u BiH, jer diskrimininiše nesrbe.\n“Dodik je nazvao Bosnu ‘neuspešnom državom’ i tvrdio da bi RS bilo bolje ako bi se odvojila od ostatka zemlje, kažu analitičari koji tvrde da bi se tako izazvali novi sukobi, dok bi etničke grupe mogle da počnu da uspostavljaju nacionalne granice. Dokumenti i istraživanja nedavno su otkrili da lokalnu policiju u RS obučavaju Rusi u vojnom stilu i skuplja vojnu opremu, a što bi se koristilo za promociju separatizma”, navodi ovaj magazin.\nU tekstu se napominje da je Osborne za magazin “Mother Jones” rekao da je SNSD usmeno pristala da plaća 10.000 dolara mesečno lobističkoj firmi Twin Rocks Global koju su on i Rubino osnovali prošlog meseca.\nOsborne je potvrdio da je pomogao uspostavljanju sastanaka za premijerku RS Željku Cvijanović tokom nedavne posete Vašingtonu, uključujući i sastanak s poznatim proruskim republikanskim kongresmenom Danom Rohrabacherom iz Kalifornije.\nList navodi da ovo nije prvi put da su se Lewandowski i njegovi saradnici susreli sa liderima na Balkanu. U aprilu je Lewandowski otputovao u Srbiju i navodno ponudio telefonske razgovore predsednika Srbije Aleksandra Vučića sa američkim predsednikom Trampom. No, Lewandowski je negirao da lobira u ime Srbije.\nAngažovanje bivših Trampovih lobista u predizbornoj kampanji tema je o kojoj se u BiH govori u proteklom periodu. Čak je i sam Milorad Dodik nedavno prokomentarisao ovu mogućnost, poručivši da se radi o sadašnjim lobistima.\n“Tramp nema lobiste, ima svoj izborni štab, ljude koji rade profesionalno svoje poslove. Ponosan sam na premijerku (Željku) Cvijanović koja je imala veoma uspešnu posetu SAD-u, pre svega Vašingtonu sa stanovišta lica sa kojima se srela. Ono što mogu da vidim i ono što mogu da vide ljudi koji politički čitaju i nešto znaju o tome, mogu da potvrde samo da su to visokopozicionirani i bliski saradnici sadašnjeg predsjednika Trampa. O tome kako i šta dalje, bićete obaviješteni”, rekao je Dodik novinarima u Istočnom Sarajevu.(Agencije)♦\nBeograd: U galeriji Petak – od petka izlaže Ana Šćekić


Srbija je prodala 80% izvora čiste pijaće vode, stranim kompanijama! | MINT\n“Nikada nećemo saznati vrednost vode, dok konačno ne presuši.” – Thomas Fuller\nSrbija je jedna od zemalja sa najvećom potrošnjom vode u Evropi. Sa druge strane, UN (Ujedinjene nacije), svrstale su Srbiju na listu prvih 50 zemalja sveta koje su bogate čistom, pijaćom vodom i koja raspolaže velikim rezervama vode. U našoj zemlji je registrovano oko 300 različitih tipova voda i izvorišta, od čega se koristi samo 3%, dok ostatak odlazi u reke.\nVlasnici ovih izvorišta, u poslednjih desetak godina, postale su strane kompanije. Gotovo 80% flaširane vode koja se puni u Srbiji je u rukama kompanija iz Nemačke, Amerike, Francuske i Holandije.\nIzvor Vlasinačka Rosa\nBeogradska industrija piva,\nkoja eksploatiše i flašira mineralnu vodu\nkompanija Alita i United Nordic Beverages, Litvanija i Švedska\nSrbija je u tišini prodala izvorišta vode bez javne rasprave, bez mišljenja javnosti i saglasnosti svojih građana. Naša zemlja nije iskoristila šansu da kroz svoj najbogatiji prirodni resurs državu pretvori u strateški važnu i bogatu zemlju.\nTih 60 miliona evra ostvarenih prodajom nije iskorišćeno da se reše problemi sa vodosnadbevanjem u našim gradovima.


Republika Srpska više nema himnu | TEME | DW | 26.07.2007\nRepublika Srpska više nema himnu\nUstavni sud RS donio je Odluku kojom himna ovog enetiteta, kompozicija pravljena za pozorišni komad «Markova sablja», vrijeđa vitalni nacionalni interes bošnjačkog naroda.\nBanj Luka, Banjski dvori\nTime je RS ostala bez himne koja je služila kao prelazno rješenje, a prve reakcije srpskih političara idu u pravcu presedana – da muzička tema može da vrijeđa nečije vitalne nacionalne interese.\nRepublika Srpska više nema himnu. Poslednja prepreka za ovakav epilog bila je kompozicija Davorina Jenka iz 1872. godine napisana za pozorišni komad «Markova sablja» koju je i zvanično osporio Ustavni sud RS. Naime Vijeće za zaštitu vitalnog nacionalnog interesa Ustavnog suda donijelo je odluku kojom je utvrđeno da je povrijeđen nacionalni interes bošnjačkog naroda. Vijeće je utvrdilo da je ovaj pozorišni komad izveden u čast krunisanja Milana Oberenovića za kralja Srbije, daje presjek srpske istorije te kompozicija kao takva veliča samo jedan narod. Predsjednik Ustavnog suda RS Mirko Zovko: «Pitanje ko je komponovao himnu je bez značaja.Tokom vremena, tradicijom, kulturnim naslijeđem, istorijskim događajima ona je uvijek predstavljala himnu srpskog naroda. Dakle, odluka je da je ova himna samo izvođenje muzikom, pošto jasno asocira na himnu «Bože pravde», diskriminirajuća za druga dva naroda. » Himna će se ipak koristiti\nPrve reakcije stigle su od političkog vrha Republike Srpske. Predsjednik entitetske skupštine Igor Radojičić u saopštenju navodi da je Odluka Ustavnog suda teško razumljiva i dovodi RS u veoma lošu situaciju u očuvanju entiteta i svojih obilježija.\nS druge strane predsjednik RS Milan Jelić rekao je da će himna «Bože pravde» ipak biti korištena: «Narod u RS ili bolje rečeno organizacije u RS prilikom svečanih prilika i dalje će koristiti himnu ili pjesmu Bože pravde.Mi smatramo da ona nije uvredljivog sadržaja i da imamo pravo da je koristimo u svim svečanim prilikama. »\nPoslanik Stranke za BiH u Narodnoj skupštini RS Muharem Murselović kaže da je ugodno iznenađen Odlukom Ustavnog suda. Murselović kaže da se samo potvrdila ranija tvrdnja predstavnika Bošnjačkog naroda u entitetskim institucijama da i muzički dio himne vrijeđa interese druga dva naroda u RS: «Ja ne vidim razloga da nekada kada je u pitanju proslava Srpskog naroda da to može koristiti kao podloga za priliku gdje se nalaze samo Srbi, ali u zvaničnim prilikama gdje se nalaze Hrvati i Bošnjaci i drugi mislim da se neće moći koristiti, jer ipak Odluka Ustavnog suda se mora poštovati. »\nS druge strane Ognjen Tadić iz SDS-a, komentarišući Odluku, kaže da će RS i dalje imati svoju himnu jer je to utvrđeno zaključkom u entitetskoj skupštini. Ovu odluku Tadić smatra udarom na Dejtonski mirovni sporazum: «Činjenica da se oko toga vodi teška, mučna politička borba je više pokazatelj da nisu prestali naleti i udari na Dejtonski mirovni sporazum od strane onih političkih snaga koje su nezadovoljne što postoji RS pa čini mi se i zbog toga što Srbi uopšte žive na ovim prostorima. »\nPojedini političari iz RS prokomentarisali su ukidanje himne ovog entiteta kao presedan jer se kako kažu jedna muzička tema proglašava štetnom po nečije vitalne nacionalne interese. Istaknuto je takođe da RS ima pravo na obilježija i da će optimalno rješenje biti traženo nakon ljetne pauze.


M. P. 28. jula 2020. 14:19\nFoto: KellyB. - CC BY 2.0\nNajnovija istraživanja su pokazala da je to sasvim normalno muško ponašanje i da postoji razlog zbog kojeg se osećanja ka bivšim devojkama vraćaju.\nNaravno, sve zavisi od načina na koji ste se razišli sa tom osobom. Neki imaju prilično loša iskustva kada su raskidi u pitanju i ne bi pomislili ni da porazgovaraju sa svojim bivšim partnerkama, a kamoli da sa njima legnu u krevet.\nMeđutim, to nije uvek slučaj. Postoje i oni koji su raksinuli, ali su na neki način ostali u kontkatu ili se viđaju preko zajedničkih prijatelja. Kod takvih osoba se često javljaju ponovna osećanja i želja za druženjem i, naravno, seksom.\nSve je povezano sa vašim mozgom, tj neurohemijom koja se u njemu odigrava. Kada ponovo stupite u odnos sa bivšom osećate se kao pobednik, kao neko ko je uspeo da ispravi greške i da povrati nešto što je izgubio.\nUpala na venčanje i napravila haos: “Volim te, ne možeš nju da oženiš!…\nTakava razmišljanja se nesvesno dešavaju u vašem mozgu i on zbog toga čini da se vi osećate sjajno. Naravno, seks sa bivšom devojkom će biti bolji nego seks sa nepoznatom devojkom, jer nju već poznajete i imali ste neka prethodna iskustva.\nTu se takođe javlja želja za dokazivanjem i za vraćanjem prvobitnih iskustava, pa se oba partnera u ovoj situaciji trude da budu što bolji i od drugog dobijaju neverovatno zadovoljstvo koje ih čini srećnim.


petak, 19 april 2019 07:12\nNajveći energetski projekat, od sticanja nezavisnosti do danas ušao je u završnu fazu. Kako saznaje portal Standard, na jesen će zvanično biti pušten u rad energetski kabl kojim će biti povezane Crna Gora i Italija.\nItalijanski mediji su objavili da će kabl biti pušten u funkciju u drugom dijelu godine, a Crnogorski elektroprenosni sistem to i zvanično potvrdio.\n"CGES je, nakon uspješnog puštanja u probni pogon trafostanice Lastva, krajem prošle godine, 2. aprila pustio u pogon i dalekovod Lastva-Čevo koji je priključen na postojeći 400kV dalekovod „Podgorica – Trebinje“, čime su u potpunosti stvoreni uslovi za nastavak testiranja, koja italijanski partner treba da vrši u konvertorskom postrojenju, kako bi podmorski kabal bio spreman za komercijalnu upotrebu, koja je predviđena za drugu polovinu godine", objasnili su u CGES-u.\nDodaju i da je vrijednost trafostanice Lastva i dalekovoda do Čeva je 60 miliona eura, a ukupna vrijednost projekta, sa izgradnjom dalekovoda od Čeva do Pljevalja iznosi 106 miliona eura.\n"Ovim povezivanjem, elektroenergetski sistem Crne Gore biće stabilniji, a napajanje potrošača električnom energijom sigurnije i kvalitetnije. Povećanjem prenosnih kapaciteta i obezbjeđenjem sigurnog i kvalitetnog napajanja električnom energijom, stvaraju se preduslovi za brži ekonomski razvoj", istakli su u CGES-u.\nIzgradnjom drugog bloka Termoelektrane u Pljevljima, zatim najveće solarne elektrane u Evropi, koja će se graditi u Ulcinju, te obnovljivih izvora električne energije, Crna Gora će definitivno postati energetski nezavisna država.\nPosljednji put izmijenjeno petak, 19 april 2019 07:08\nViše iz ove kategorije « Odluka Vlade: Na paklicama cigareta i flašama alokoholnih pića biće i QR kod, digitalni i drugi sigurnosni elementi Turci u Kotoru grade 63 stana za turiste »


Novak Đoković prvi na atp rang listi, Medvedev smanjio prednost\nObjavljena je nova ATP rang lista na kojoj prvo mesto i dalje zauzima prvi reket sveta Novak Đoković koji je započeo 345. nedelju na vrhu. Ipak, prednost koju je Srbin imao u odnosu na drugoplasiranog Danila Medvedeva smanjila se za čak 1.000 bodova.\nNovaku Đokoviću je u odnosu na prethodnu nedelju oduzeto 1.090 bodova, a Medvedevu svega 90, pa je sada razlika između njih svega 800 bodova.Novak Đoković ima 10.340 bodova, a ruski as je na koti 9.540 pred startu Mastersa u Parizu.Najbolji svetski i srpski teniser ima priliku da u Francuskoj obori još jedan rekord, da sedmi put u karijeri okonča kalendarsku godinu na prvom mestu, čime bi nadmašio legendarnog Pita Samprasa, jednog od njegovih idola.Što se tiče ostalih tenisera na ATP listi, treći je Grk Stefanos Cicipas sa 7.840 poena, sledi Nemac Aleksandar Zverev - 7.180, dok je Peti Rafael Nadal sa 5.635 poena.Šesti je Andrej Rubljov sa 5.150 bodova, sedmi Mateo Beretini (4.768). Norvežanin Kasper Rud je osmi sa 3.670 bodova, talentovani Italijan Janik Siner je iza njega i ima 3.395, a Hubert Hurkač je deseti sa 3.366 bodova.Kada je u pitanju legendarni Rodžer Federer koji je nedavno ispao iz Top 10, on zauzima 14. poziciju sa 2.785 bodova.Od srpskih tenisera Dušan Lajović je 34. reket sveta i ima 1.566 bodova, Filip Krajinović je 42. sa 1.402 boda, Laslo Đere ima 1.137 bodova i nalazi se na 51. mestu, dok je Miomir Kecmanović 69. sa 926 bodova.\nsport, novak đoković, medvedev, rang-lista, tenis\nNovaku Đokoviću je u odnosu na prethodnu nedelju oduzeto 1.090 bodova, a Medvedevu svega 90, pa je sada razlika između njih svega 800 bodova.\nNovak Đoković ima 10.340 bodova, a ruski as je na koti 9.540 pred startu Mastersa u Parizu.\nNajbolji svetski i srpski teniser ima priliku da u Francuskoj obori još jedan rekord, da sedmi put u karijeri okonča kalendarsku godinu na prvom mestu, čime bi nadmašio legendarnog Pita Samprasa, jednog od njegovih idola.\nŠto se tiče ostalih tenisera na ATP listi, treći je Grk Stefanos Cicipas sa 7.840 poena, sledi Nemac Aleksandar Zverev - 7.180, dok je Peti Rafael Nadal sa 5.635 poena.\nŠesti je Andrej Rubljov sa 5.150 bodova, sedmi Mateo Beretini (4.768). Norvežanin Kasper Rud je osmi sa 3.670 bodova, talentovani Italijan Janik Siner je iza njega i ima 3.395, a Hubert Hurkač je deseti sa 3.366 bodova.\nKada je u pitanju legendarni Rodžer Federer koji je nedavno ispao iz Top 10, on zauzima 14. poziciju sa 2.785 bodova.\nOd srpskih tenisera Dušan Lajović je 34. reket sveta i ima 1.566 bodova, Filip Krajinović je 42. sa 1.402 boda, Laslo Đere ima 1.137 bodova i nalazi se na 51. mestu, dok je Miomir Kecmanović 69. sa 926 bodova.


PRIVREDNE VESTI | 21. Novembar 2017. | 13:20\nCEFTA sporazum unaprediti u pravcu zajedničkog ekonomskog područja\nFormiranjem zajedničkog ekonomskog područja na Zapadnom Balkanu može se značajnije ubrzati privredni rast svih zemalja regiona, izjavio je Marko Čadež, predsednik Privredne komore Srbije. CEFTA sporazum treba unaprediti upravo u tom pravcu, rekao je Rasim Ljajić, ministar trgovine, turizma i telekomunikacija na skupu CEFTA week 2017. Foto Tanjug\n“U ime više od pola miliona kompanija ovog regiona preklinjem vas da tražite kreativna rešenja koja će pomoći da odblokiramo jedni druge u međusobnoj trgovini“, rekao je Čadež, obraćajući se učesnicima CEFTA Week 2017.\nPosmatrano iz ugla privrede, ističe Čadež, realizacija CEFTA sporazuma doprinela je jačanju političke stabilnosti i podigla lestvicu regionalne saradnje, unapredila liberalizaciju trgovine, donela povećanje međusobne razmene unutar regiona za 2,5 puta i sa Evropskom unijom za 3,6 puta, a rast izvoza članica CEFTA u druge ekonomije regiona za oko 75 odsto. Istovremeno malim srednjim kompanijama omogućila je izlazak na regionalno tržište kao prvi korak u internacionalizaciji poslovanja.\nPo rečima Čadeža, uprkos pozitivnim efektima primene CEFTA sporazuma, ekonomije ovog regiona i dalje su nedovoljno integrisane u globalnu ekonomiju. Jedan od ključnih razloga što nismo zabeležili bolje rezultate, po predsedniku PKS, jeste činjenica da jedni drugima i danas 11 godina posle, postavljamo prepreke, da u praksi dogovorenu liberalizaciju i dalje ometaju necarinske barijere u trgovini.\nCEFTA sporazum treba unaprediti u pravcu formiranja zajedničkog ekonomskog prostora. Vlada Srbije potpuno je spremna da učini korak više i da idemo dalje u formiranje zajedničkog ekonomskog prostora, rekao je Rasim Ljajić, potpredsednik Vlade Srbije i ministar trgovine, turizma i telekomunikacija.\nLjajić je upozorio da kamioni u regionu i dalje na graničnim prelazima čekaju sedam do 48 sati. „Sa druge strane, prosečno zadržavanje kamiona u Gruziji je svega sedam minuta. Gubimo 26 miliona sati godišnje zbog čekanja kamiona sa robom na granici, prema podacima MMF-a. Oko 800 miliona evra se plaća za različite vrsta usluga na tim graničnim prelazima, opravdano ili neopravdano, što je jedan odsto BDP-a zemalja regiona. Ne možemo da guramo probleme pod tepih, treba da tražimo rešenje za privrednike“, rekao je Ljajić.\nCEFTA mora da se reformiše, da se menja i da ide napred, poručio je potpredsednik Vlade Srbije. „U ovoj CEFTA nedelji se nalazimo na prekretnici tako da će CEFTA ili iskoračiti i ići u pravcu već ekonomske integracije ili u pravcu dalje stagnacije. Već duže vreme se vrtimo u krug“, naveo je Ljajić.\nZamenik generalnog sekretara Saveta za regionalnu saradnju Gazmend Turdiu je rekao da je Akcioni plan za regionalni ekonomski prostor na Zapadnom Balkanu (MAP) ambiciozan i da predviđa slobodan protok radne snage, robe i usluga.\nSavet ima u tom smislu tri glavna stuba - povećanje konkurentnosti, razvoj veština i mobilnosti za povećanje protoka ljudi, robe i kapitala, uz unapređenje vladavine prava. Kako je najavio, do sredine 2018. trebalo bi da imamo jasne dogovre o smanjenju troškova rominga u regionu i EU.\n“Do kraja meseca biće održan prvi sastanak nacionalnih koordinatora za sprovođenje Akcionog plana. Želimo da imamo zajedničke preporuke u okviru MAP-a i da predstavimo rezultate na sledećem sastanku u Londonu. Potrebna je bolja koordinacija i saradnja između zemalja u regionu, ali i između privatnog sektora”, objasnio je Turdiu.\nBernard Brunet, predstavnik Evropske komisije, naglasio je da region treba da ubrza ekonomski rast kako bi se približio EU i da su u okviru CEFTA potrebni konkretni rezultati u narednih 12 meseci. To takođe uključje strukturalni dijalog sa privatnim sektorom, dodao je Brunet. Kaže da CEFTA jeste značajna i da EK želi i dalje da prati i pomaže napredak u okviru tog sporazuma i da su spremni da pruže finansijsku pomoć.\nCEFTA nedelja održava se od 21. do 24. novembra u Beogradu u organizaciji Ministarstva trgovine, turizma i telekomunikacija Srbije, Sekretarijata CEFTA i Privredne komore Srbije.


VojvodinaCafe - Titula "Evropska prestonica kulture" odložena za 2022.\nVest objavljena: 04.01.2021 12:06\nOdluku su usaglasili i potpisali Evropski parlament i Savet 23. decembra, naveo je portparol Evropske komisije, Tim Mekfi kao odgovor na pitanje RSE o konačnoj sudbini ove titule u 2021. godini.\nOn, međutim, nije mogao da potvrdi da li će ovo pomeranje ujedno i značiti dodatna sredstva iz evropskih fondova, odnosno da li se u ovom slučaju od gradova očekuje da obezbede više novca programu.\nIz Fondacije "Novi Sad 2021", koja je zadužena za organizaciju događaja, navode da odlaganje građane neće koštati više i da će se program "uklopiti" u postojeći budžet.\n"Ovo pomeranje naravno sa jedne strane ima i svoje prednosti jer možete još doraditi program, ali ima i svoje mane, jer na primer mnogobrojne dogovore koje smo imali sa evropskim organizacijama sada moramo preispitati, jer nekima odgovara odlaganje, nekima pak, ne", rekao je direktor Fondacije Nemanja Milenković.\nNovi Sad izabran je 2016. godine za Evropsku prestonicu kulture 2021. godine.


Krsmanović i Čivić o stanju u RS-u večeras na TV Alfa\nO političkom haosu koji se u proteklom periodu odvijao u Republici Srpskoj, uvojenoj rezoluciji o vojnoj neutralnosti tog entiteta, ali i otvorenom sukobu pozicije i opozicije iz prve ruke u večerašnjem izdanju emisije U škripcu govoriće poslanici u NSRS Nedim Čivić iz Koalicije Domovina i Zdravko Krsmanović iz Narodnog demokratskog pokreta.\nUsvojena Rezolucija o vojnoj neutralnosti nema nikakvu formalnu važnost i čisti je politikantski potez predsjednika RS Milorada Dodika, smatra Krsmanović .\n- Ono što nama najviše smeta i što ne možemo da trpimo jeste što se odluke narodne Skupštine donose u kabinetu predsjendika Republike, imamo vlast jendog čovjeka, imamo diktaturu, kaže Krsmanović.\nPrema riječima Čivića, djelovanje opozicije iz reda Bošnjačkog naroda je daleko teže u NSRS, jer je Koalicija „Domovina“ svojevrsna opozicija i poziciji i opoziciji u RS-u.\n- Naše okolnosti su dodatno otežane, bilo koja inicijativa koja potekne od nas, pogotovo na relaciji entitetske i državne vlasti, vrlo često se politička koplja lome na Koaliciji Domovina, na predstavnicima bošnjačko-hrvatskog naroda, u želji da se gospodin dokaže k'o jedan veliki srpski političar, pojasnio je Čivić.\nA kakvi su stavovi o prekidima i blokadama rada NSRS, te kako komentarišu pištaljke u Skupštini, da li opozicija impotentna naspram vlasti, te da li imaju korsisti od sukoba sa, kako kažu, režimom u RS, ali i kako gledaju na izjave o davanju u amanet BiH, kao i gdje vide budućnost zemlje, gledajte večeras od 21 sat na TV Alfa.\nEverton otpustio Kumana 23.10.2017 15:43\nSolarno jaje je najneobičnija sauna na svijetu koja ima veoma važan zadatak 23.10.2017 15:51


Počelo novogodišnje ukrašavanje Užica (VIDEO) – ZoomUe\nPočelo novogodišnje ukrašavanje Užica (VIDEO)\nby Snjezana Ostojic · 3 decembra, 2019\nUŽICE – Svake godine ista dilema – da li grad treba da bude bogato okićen za novu godinu ili su to bačene pare. Novogodišnje dekorisanje Užica je počelo, nabavljeni su i novi ukrasi i sve će biti gotovo do 18. decembra kada će novogodišnja rasveta biti uključena.\nIz budžeta grada Užica ove godine isto novca kao i prošle za novogodišnje ukrašavanje. Za nabavku novih ukrasa izdvojeno je oko 2,5 miliona dinara kako bi grad zasijao novogodišnjim sjajem.\n„Biće produženo zvezdano nebo na glavnoj ulici koje smo prošle godine postavili, nabavljeno je petnaestak kugli i još neki dekorativni elementi“, rekao je za ZOOMUE Miloje Marić, načelnik gradske uprave za infrastrukturu i razvoj.\nPosao novogodišnjeg ukrašavanja grada dobilo je užičko preduzeće „Stan“, uveliko se radi na dekorisanju jer bi za 15 dana sve trebalo da bude završeno. Planirano je da 18. decembra dekorativna rasveta bude uključena.\n„Imamo šemu koju nam je dao grad gde se postavljaju ukrasi, a najveći deo svakako će biti na glavnoj ulici i gradskom trgu“, objasnio je direktor JP „Stan“ Dejan Nijemčević.\nKao i prethodnih godina novogodišnje jelke će biti ispred zgrade opštine, na gradskom trgu, u Krčagovu, i u gradskoj opštini Sevojno. Šta će biti od novih ukrasa videćemo tek nakon što ukrašavanje bude završeno i rasveta uključena. Novogodišnja rasveta isključuje se 25. januara.\nTags: dekorativna rasvetanovogodišnja rasvetauzice\nPočinju 55. MOSI (VIDEO)\nby Zoran Kanacki · Published 4 jula, 2018\nNovovaroška deca dobila igralište\nby Marija Vranic · Published 17 maja, 2018\nby Zoran Đurović · Published 1 avgusta, 2016\nNext story Užice na trasi auto-puta Beograd – Sarajevo\nPrevious story Predstavnici 12 opština u poseti Sevojnu\nVetar: 4km/h W\nZlatiborski okrug i korona virus (VIDEO)\nProglašena najlepša dvorišta u Užicu\nJoš 17 novozaraženih\nNIS donirao vodu\nPolen trave najjači


Home / Srebrenica•Bratunac / Dešavanja / Zbog neodgovornih pojedinaca aktivno nekoliko požara\nNa teritoriji opština Srebrenica i Bratunac aktivno je nekoliko požara u posljednjih nekoliko dana.\nPaljenjem korova, čišćenjem bašta i njiva, nesavjesni građani izazvali su brojne požare u bjelogoričnoj šumi gdje gori suvo lišće, korov i nisko rastinje.\nZbog učestalih požara vatrogasne jedinice ne mogu da stigu na sve lokacije jer nemaju dovoljno ljudi i mehanizacije da reaguju istovremeno u udaljenim selima ovih opština.\nSrebrenički vatrogasci juče su zaustavili širenje šumskog požara u rejonu sela Blječeva i Zagona. Proveli su noć obezbjeđujući to požarište jer još tinja vatra iz panjeva, a radi se o nepristupačnom i miniranom terenu.\nŠumski požar aktivan je i kod sela Lubnice u ovoj opštini, gdje vatrogasci, zbog zauzetosti i ograničenih kapaciteta te udaljenosti nisu stigli da odu na gašenje, rečeno je iz Vatrogasne jedinice Srebrenica.\nU bratunačkoj opštini takođe se svakodnevno pojavljuje i gasi više požara do kojih dolazi usljed paljenja korova i strnjišta po njivama.\nPrema riječima stanovnika sela, u naseljima Joševa i Jagodnja opština Bratunac požar je aktivan već nekoliko dana.\nŠtab za vanredne situacije opštine Bratunac upoznat je da je proteklih dana izbilo više požara na različitim lokalcijama na području ove opštine i da postoji sumnja da su požari podmetnuti. Štab je donio odluku da se od policije zatraži da sprovede istragu, kako bi se otkrila lica, koja su izazvala požare.\nUprkos brojnim apelima Policijske uprave Zvornik i vatrogasaca nesavjensi pojedicin ne vode računa, a predviđene su i novčane kazne.


Turski vojni avioni narušili vazdušni prostor Grčke 110 puta - Sputnjik Srbija\n09:36 30 Mart 2020\nTurski vojni avioni narušili vazdušni prostor Grčke 110 puta\n14:31 21.12.2018 Preuzmite kraći link\nTurski vojni avioni tokom jučerašnjeg dana ukupno 110 puta su narušili grčki vazdušni prostor, preneli su grčki mediji, pozivajući se na informacije grčkog Generalštaba.\nPrema istim izvorima, u povredama grčkog neba na severoistočnom, centralnom i jugoistočnom delu Egejskog mora učestvovalo je 35 turskih vojnih aviona modela F-16 i F-14. Registrovano je i šest virtuelnih vojnih borbi s grčkim avionima, kao i 16 povreda vazdušnog prostora od strane špijunskih aviona.\nPrelet turskih aviona u grčkom vazdušnom prostoru očekuje se da bude jedna od tema sastanka Saveta za spoljnu politiku Grčke, na kome učestvuju predstavnici grčkih stranaka.\nSavetu za spoljne poslove predsedava alternativni šef grčke diplomatije Jorgos Katrugalos, a prema najavama, tema Saveta biće informisanje o ključnim pitanjima povezanim sa spoljnom politikom u narednom periodu, kiparskom pitanju i pitanju grčko-turskih odnosa.\nvazdušni prostor, Grčka, Turska


“Ne želim da BiH zbog secesionističke politike postane izolovana državica!” – BiGportal.ba\n“Ne želim da BiH zbog secesionističke politike postane izolovana državica!”\nAustrijski diplomata Volfgang Petrič kaže da je prijem Balkana u EU moguć za deset godina.\n“Zbog svoje veličine i ekonomskog značaja Srbija ima mnogo odgovornosti za regionalnu bezbjednost, a stabilan Zapadni Balkan je nemoguć bez njene posvećenosti”, rekao je Petrič u intervjuu za današnju “Politiku”. On je dodao da je Srbija neutralna zemlja sa evropskom perspektivom koja je odbacila radikalni nacionalizam i ignorisala provokacije svojih susjeda.\nNa pitanje da li se zalaže za promjenu Dejtonskog sporazuma, Petrič je kazao da je taj sporazum “nadživio svoju korisnost”. “Ono što nam sada treba jeste sporazum koji dolazi iznutra i koji odražava želje domaćih ljudi”, naveo je Petrič koji je bio visoki predstavnik Ujedinjenih nacija za Bosnu i Hercegovinu.\nPetrič je dodao da “ne podržava secesionističku referendumsku politiku predsjednika Republike Srpske Milorada Dodika jer ne želi da ona postane međunarodno izolovana državica”. On je ocijenio da je “Beograd dovoljno mudar da se suprotstavi aspiracijama nezavisnosti Republike Srpske jer bi to uvuklo region u krizu i zaustavilo put Srbije ka evropskim integracijama”.


Elektroprivreda RS od Nove godine preuzima nove potrošače - Akta.ba\nElektroprivreda RS od Nove godine preuzima nove potrošače\n21.12.2019. 09:22 / Izvor: Fena\nElektroprivreda Republike Srpske nastavlja sa započetim aktivnostima vezanim za otvaranje tržišta električnom energijom i ispunjavanje obaveza Trećeg energetskog paketa.\nU skladu s tim, u okviru tržišnog snabdijevanja od 1. januara 2020. godine, kako je saopćeno, preuzet će potrošače na 0,4 kV, sa godišnjom potrošnjom većom od 35.000 kWh, ukoliko budu izabrali to preduzeće kao snabdjevača.\nRadi se o oko 4.000 kupaca koji su sada kategorisani kupci na 0,4kV ostala potrošnja (1, 2, 3, 6 i 7 tarifna grupa) i 0,4kV javna rasvjeta.\nDo sada su ugovorima o potpunom snabdijevanju ponuđeni potrošači električne energije na viskom i srednjem naponu (110, 35 i 10 kV), njih oko 1.200.\nNajveći broj tih potrošača zaključio je ugovore s "Elektroprivredom RS“, jer se radi, kako navode u saopćenju, o ubjedljivo najjeftinijem ponuđaču na tržištu, ali isto tako koji nudi najpouzdanije snabdijevanje električnom energijom.\n"Cijena električne energije koju Elektroprivreda RS nudi svojim kupcima je oko 25 posto niža nego u Federaciji BiH i Srbiji. Osim toga, Elektroprivreda RS ima dugogodišnje iskustvo u poslovima trgovine i snabdijevanja električnom energijom što rezultuje zadovoljstvom krajnjih kupaca električne energije.", tvrdi se u saopćenju.\nOtvaranjem tržišta kupci električne energije u RS stekli su pravo slobodnog izbora snabdjevača po cijenama utvrđenim na tržišnim principima.\nDirekcija za tržišno snabdijevanje "Elektroprivrede RS" ostvarila je, kako dodaju, odlične rezultate u kratkom vremenu, a procenat naplate nakon prvog mjeseca snabdijevanja električnom energijom iznosi oko 95 po'Elesto.\nUspješno završen samit energetike, usvojeno osam zaključaka\nRS do 2029. godine iz obnovljivih izvora planira novih 1000 MW energije\nU Trebinju Samit energetike "Energetska budućnost zapadnog Balkana"\nTIBiH: "Elektroprivreda RS" nezakonito skriva podatke o poslovanju\nRaspisan tender: Elektroprivreda RS za konsultantske usluge plaća 4,5 miliona KM\nUskoro otpuštanja u 'Elektroprivredi RS' uz otpremnine radnicima\nInvesticija od 126 miliona KM u ovodišnjem planu nabavki Elektroprivrede RS\nU ovoj godini za tri posto više električne energije u RS-u\nHE Dabar u ofanzivi: U toku izbor izvođača radova\nU "Elektroprivredi RS" otpuštanje više od 1.000 radnika\n"Vise" zahtjevi za veća prava radnika i rasterećenje privrede\nKineski partneri zainteresovani za izgradnju hidroelektrana u RS-u


Cilj je bilo što duže u vazduhu zadržati rolnu toalet papira, a taj trend nije zaobišao ni Srbiju, pa su brojni fudbaleri domaćih klubova odgovorili na izazov.\nMeđu njima je i Sejduba Suma, fudbaler Partizana, ali i njegov mlađi brat Isa.\nIsa trenutno boravi u Beogradu, a na snimku koji je objavio na Instagram, pokazao je da je talenat za fudbal stvar genetike u porodici Suma.\nSejduba je stigao u Partizan leta 2017. godine i posle nešto lošijeg starta u Beogradu, zaigrao je onako kako se od njega očekuje. Glavna karakteristika mu je izvanredna tehnika, što je izgleda slučaj i kod njegovog brata, koji i "juri" uspeh u profesionalnom fudbalu.


Lopandić: Ne treba se premišljati oko članstva u EU - Dijalog.net\nNaslovna Politika Lopandić: Ne treba se premišljati oko članstva u EU\nLopandić: Ne treba se premišljati oko članstva u EU\nBeograd, 6. decembar 2017. – Bivši šef Misije Srbije pri EU Duško Lopandić izjavio je da je perspektiva proširenja Evropske unije znatno povoljnija i konkretnija nego pre nekoliko godina, da je Srbija dosta uradila, ali da ne treba da se premišlja oko članstva.\nNa predstavljanju njegove nove knjige rečeno je da se uprkos problemima i izazovima, EU neće raspasti i da ostanak izvan Unije znači veću neizvesnost.\nLopandić je predstavio svoju novu knjigu "Evropska unija i Srbija – novo vreme i novo okruženje" čiji je cilj da pokaže da je EU praktična organizacija koja je postigla mnoge pozitivne stvari u Evropi u poslednjih 60 godina i da je doprinela ne samo miru u načelu, nego i stabilnosti i prosperitetu svih naroda uključenih u Uniju.\n"To nije nešto što je juče nastalo, to je institucija koja traje i koja se neće raspasti kako neki kod nas govore", izjavio je Lopandić za agenciju Beta i EurActiv.\nU knjizi piše o nastanku i razvoju EU, njenim krizama i načinima na koji je izlazila iz tih kriza, kao i o proširenju Unije, od prvog proširenja do perspektive proširenja na Zapadni Balkan i Srbiju.\n"Perspektive su znatno povoljnije nego nekoliko godina ranije i zbog toga što se dosta postiglo u pregovorima i još više zbog novih okolnosti u EU", ocenio je Lopandić, dodajući da je situacija u EU povoljnija i zbog bolje ekonomske situacije i zato što će zbog izlaska Velike Britanije i reforme koja će se desiti u EU "samo članstvo biti realnije".\nLopandić je kazao da 2025. godina nije tako daleko i da je to što evropski zvaničnici pominju datume pozitivan znak.\nOcenivši da je u Srbiji poslednjih godina dosta urađeno, Lopandić je napomenuo da se ne treba premišljati oko članstva.\n"U ovakvim procesima koji su dugoročni mora se zemlja držati nekih strateških opredeljenja i ne može da dolazi do oscilacija na šest meseci ili godinu dana", kazao je Lopandić.\nNa predstavljanju knjige u EU info centru Lopandić je rekao da je želeo da podseti da je EU jedna od najrelevantnijih evropskih regionalnih organizacija koja je "opstala zato što je bila efikasna u nizu politika".\n"Nećemo ući u EU jer je teorijski volimo, nego zato što je to okvir kroz koji rešavamo probleme, omogućavamo našim građanima da budu manje diskriminisani u inostranstvu kada putuju, zapošljavaju se ili studiraju i olakšavamo položaj države, da postanemo učesnici procesa odlučivanja a ne samo pasivni posmatrači", kazao je Lopandić.\nKnjiga je nastala u okviru projekta Evropskog pokreta u Srbiji "Evropa za mene" koji finansira EU.\nŠef za informisanje u Delegaciji EU u Srbiji Pol Anri Prese izjavio je na predstavljanju knjige da uprkos problemima i izazovima sa kojima se EU danas suočava, "ostanak izvan Unije za zemlju kao što je Srbija znači veći stepen neizvesnosti" i da je bolje da bude deo Unije i zajednički rešava krupne izazove.\nPrese je rekao da knjiga Duška Lopandića pokazuje kako je EU poboljšala život građana i zašto je ideja evropskog ujedinjenja važna, ocenjujući da članstvo nema jednako vrednu alternativu.\nPredsednica Foruma za međunarodne odnose Evropskog pokreta u Srbiji Jelica Minić izjavila je da je to "izrazito proevropska" knjiga u kojoj je takav izbor dobro argumentovan.\nKnjiga, prema njenim rečima, ukazuju i na čvrstu povezanost unutrašnje stabilnosti države sa regionalnom i evropskom stabilnošću.\n"Intenzivna i vešta komunikacija i građenje savezništva preduslov su za uspeh svake države u opstajanju u međunarodnim odnosima", a za to je, dodala je Minić, potrebno veliko znanje i umeće što ova knjiga i pokazuje.\nTagsDuško LopandićEPuSevropske integracije\nPredhodno Poverenica osudila pretnje upućene novinarki Mariji Antić\nSledeće Božović: Pojedinci iz vrha gradske vlasti prisustvovali rušenju u Savamali\nTop Tags evropske integracije Politika vladavina prava OCD Evropska komisija Srbija i Evropska unija Evropska unija Vlada Republike Srbije Pravosuđe Društvo mediji lokalna samouprava konkurs mladi Civilno društvo


VODIČ KROZ EKONOMSKE MERE Ovo su odgovori na najveće DILEME - Ozon Media\nPrema trenutnim pravilima o razvrstavanju pravnih lica, odnosno važećem Zakonu o računovodstvu, u mikro pravna lica razvrstavaju se svi preduzetnici i firme čiji prosečan broj zaposlenih ne prelazi 10, i čiji poslovni prihod ne prelazi 700.000 evra.\nU mala pravna lica spadaju oni koji prelaze ove dve vrednosti, ali im je prosečan broj zaposlenih manji od 50, a poslovni prihod iznosi do 8 miliona evra. Srednja pravna lica su ona koja zapošljavaju do 250 radnika i ostvaruju prihod do 40 miliona evra.\nSva preduzeća koja imaju više od 250 zaposlenih i ostvaruju prihod veći od 40 miliona evra spadaju u velika pravna lica.\nPravo na državnu podršku nemaju preduzeća koja su tokom vanrednog stanja otpustila više od 10 odsto radnika, kao i ona koja su zamrzla (privremeno prekinula) svoje poslovanje pre proglašenja vanrednog stanja – 15. marta.\n„Ne morate sada da plaćate poreze i doprinose, država će da plati“, rekao je ministar Siniša Mali.\nKrivična prijava zbog kršenja mere samoizolacije\nTeška krađa: Lopov uhvaćen neposredno po izvršenju dela


Ever Banega - Blic Sport\nArgentinski internacionalac Ever Banega, danas se i zvanično oprostio od Sevilje, za koju je nastupao od 2014.\nSPAS SA BELOG KREČA Seviljin minimalac doveo Andalužane na korak od Evrope\nFudbaleri Sevilje slavili su nad Real Sosijedadom u prvom meču 36. kola Primere, a minimalnim rezultatom, 1:0.\nManćini potvrdio: Banega prelazi u Inter /VIDEO/\nFudbaler Sevilje Ever Banega u novoj sezoni nosiće dres Intera, potvrdio je trener "neroazura" Roberto Manćini.\nUzalud crveni karton, Banega automatski produžio ugovor sa Seviljom iako želi da ode\nFudbaler Sevilje Ever Banega automatski je produžio ugovor do leta 2017. godine jer je ove sezone odigrao 30 meč za španski tim.\nEver Banega bi da napusti Đukićevu Valensiju\nAgent fudbalera Valensije Evera Banege rekao je danas da njegov klijent želi da napusti klub.\nBanega: Đukić mi daje slobodu u igri, trudim se da mu vratim na terenu\nVezista Valensije Ever Banega oduševljen je radom sa novim trenerom "slepih miševa" Miroslavom Đukićem.\nValensija šest nedelja bez Banege\nŠpanski fudbalski klub Valensija saopštio je da će igrač sredine terena Ever Banega pauzirati četiri do šest nedelja zbog povrede desnog kolena.


Književni konkurs Ulaznica 2016 - Konkursi regiona\nDokaži da nisi mašina: * Time limit is exhausted. Please reload CAPTCHA. + 2 = 4\nKnjiževni konkurs Ulaznica 2016\nby KR 08/08/2016 0142\nČasopis Ulaznica i Gradska narodna biblioteka „Žarko Zrenjanin“ iz Zrenjanina raspisali su konkurs za neobjavljene priče, pesme i eseje „Ulaznica 2016“. Rok za predaju radova je 15. septembar.\nPravo učešća na konkursu imaju svi autori i autori koji pišu na bhsc jeziku.\nJedan autor može poslati najviše do 5 pesama, 3 priče i 3 eseja, s tim da je moguće konkurisati u sve tri kategorije. Dužina pojedinačne priče ili eseja ne može da prelazi 15.000 slovnih mesta, uključujući i razmake.\nTekst se smatra objavljenim ukoliko se nalazi u knjizi, časopisu i/ili na internetu pre objavljivanja saopštenja žirija Književnog konkursa Ulaznica 2016.\nRukopisi se šalju u tri primerka i ne vraćaju se. Otkucani ili odštampani radovi potpisuju se šifrom, a rešenje šifre sa ličnim podacima, adresom, brojem telefona i mejl adresom autora potrebno je poslati u posebnoj koverti koji se prilaže uz radove.\nRadovi se ne mogu slati putem mejla već isključivo poštom, na adresu: Gradska narodna biblioteka „Žarko Zrenjanin“, Trg slobode 2, 23000 Zrenjanin, Srbija, sa naznakom „Za Konkurs Ulaznica 2016“.\nProglašenje dobitnika i uručenje nagrada obaviće se na završnoj svečanosti u Gradskoj narodnoj biblioteci „Žarko Zrenjanin“, u Zrenjaninu, u petak, 16. decembra u 19 časova. Tom prilikom biće promovisan broj Ulaznice u kojem će biti objavljeni nagrađeni i pohvaljeni radovi.\nDodatne informacije o konkursu mogu se dobiti putem mejla zrulaznica@gmail.com ili telefonom na broj +381 23 566210


Više od 70 inostranih investitora u srpskoj prestonici\nKroz veliko takmičenje sprovedeno u čitavom regionu, stručni žiri odabrao je 30 najboljih inovativnih kompanija koje će dobiti priliku da se direktno predstave investitorima koji upravljaju fondovima vrednim više od milijardu evra.\nKako godine prolaze i sam uticaj Belgrade Venture Foruma raste: tako će konferenciju ove godine posetiti rekordan broj investitora, preduzetnika, kompanija i institucija koje se bave promocijom tehnološkog preduzetništva. Organizatori ove godine očekuju i rekordan broj posetilaca – čak njih 500, koji će imati jedinstvenu priliku da se upoznaju sa investitorima i predstave im svoju poslovnu ideju.\nKapital iz Evrope, SAD, Azije\nSvoje prisustvo na događaju potvrdili su svetski poznate ličnosti iz oblasti liderstva, inovacija i finansija, kao što su Dejvid Goldsmit, Dik Li, Džon Bigz, Aleksander Turkot, Andrea di Anselmo i mnogi drugi.\nU okviru BgVF održaće se i polufinale ‘Pioneers of the Balkans’ takmičenja.\nČetvrti Belgrade Venture Forum posvećen je pre svega inovacijama u tehnologiji i privredi, i okupiće na jednom mestu više od 300 inovativnih preduzetnika, 50 govornika, 50 partnera iz multinacionalnih i domaćih organizacija, 100 predstavnika domaće privrede i više od 70 investitora – vlasnika, direktora i visokih predstavnika Venture Capital i Private Equity fondova, te korporativnih investitora iz cele Evrope, SAD, Izraela, Bliskog Istoka i drugih zemalja.\nUlaznice za četvrti Belgrade Venture Forum, kao i kompletnu listu predavača i satnicu predavanja, možete pronaći na zvaničnom sajtu konferencije.


Otkazan Sajam Automobila 2020 - Otkup automobila\nOtkup automobila » Otkazan Sajam Automobila 2020\nOve godine beogradski sajam automobila, pod nazivom DDOR BG CAR SHOW 07, trebalo je da se održi od 19. do 25. marta, ali je odložen zbog svih dešavanja u vezi sa širenjem korona virusa u Srbiji. Imajući u vidu instrukcije nadležnih zdravstvenih organa, sva veća okupljanja odložena su do daljnjeg, a kada će i da li sajam automobila dobiti novi datum dešavanja, ostaje da sačekamo i vidimo u nekom narednom periodu.\nJedna od manifestacija koju željno iščekujemo svih 365 dana u godini svakako je i sajam automobila u Beogradu.\nNažalost Svake godine Beograd je domaćin velikom broju izlagača, ali i ljubiteljima automobila iz čitavog sveta, koji žele makar samo da izbliza pogledaju svoja omiljena vozila.\nNažalost, ove godine izgleda da nećemo biti u mogućnosti da uživamo u svim onim blagodetima koje svaki novi sajam automobila nudi svojim posetiocima.\nMnogi su se radovali ovom sajmu automobila, jer su sajmovi u Frankfurtu i Ženevi bili otkazani, ali je sada vrlo racionalno i opravdano bilo doneti ovakvu odluku.\nEpidemija korona virusa pogodila je ceo svet, sa nadom da će proći uskoro, nadamo se i da će sajam automobila ove godine ipak biti održan.\nU istom vremenskom periodu trebalo je da bude sproveden i sajam motocikala Motopassion, ali je i on naravno otkazan.\nSve kompanije koje su se uveliko spremale za svoj nastup na sajmu automobila trenutno su obustavile sve sajamske aktivnosti, svi sa velikom pažnjom pratimo dešavanja u vezi sa korona virusom u Srbiji i nadamo se najboljem.\nMazda, Tojota, Mercedes, Audi, BMW, Opel, Fiat, Reno, i mnogi drugi, su samo neke od kompanija koje su spremale svoj nastup na ovogodišnjem beogradskom sajmu automobila.\nMnogi noviteti trebalo je da budu predstavljeni ove godine i očekivala se rekordna poseta.\nPrema procenama, trebalo je da na sajmu bude preko 300 izlagača iz više od 30 zemalja sveta.\nPored automobilskih kompanija, i brojne druge kompanije najavljivale su svoja učešća, kao što su osiguravajuća društva, kompanije koje se bave proizvodnjom delova, opreme, servisom, otkupom automobila i slično.\nSlogan ovogodišnjeg sajma je trebalo da bude „Lepi spolja, snažni iznutra“, a da bismo to zaista i ostali, važno je da ozbiljno shvatimo sva dešavanja u vezi sa zdravstvenom slikom u Srbiji i da se postaramo da ne dođe do epidemije velikih razmera, kako bi i između ostalog, i sajam automobila mogao da se održi u neko dogledno vreme.\nZa otkup automobila sajam 2020 je zaista sjajna manifestacija, jer veliki broj ljudi na sajmu planira kupovinu novog vozila, a stara daje našoj agenciji za otkup.\nBez obzira što se sajam odlaže, naša agencija spremila je posebne ponude za sve vas koji u narednom periodu budete želeli da svoje vozilo date za otkup.\nKontaktirajte nas, mi ćemo odgovoriti na sva vaša pitanja i nedoumice, i omogućićemo vam da po vrlo povoljnim uslovima obezbedite za sebe samo najbolje.


Susret ministra omladine i sporta Udovičića sa slovenačkim ministrom sporta | Ministarstvo omladine i sporta\nSusret ministra omladine i sporta Udovičića sa slovenačkim ministrom sporta\nDatum: 12.09.2013 | Kategorija: Sport,\nMinistar omladine i sporta Vanja Udovičić sastao se danas sa slovenačkim ministrom obrazovanja, nauke i sporta dr Jernejem Pikalom, sa kojim je razgovarao o unapređenju saradnje dve zemlje u oblasti sporta. Udovičić je iskoristio priliku da slovenačkom kolegi čestita na dobroj organizaciji Eurobasketa 2013.\nMinistri Udovičić i Pikalo razgovarali su o više značajnih tema koje mogu doprineti saradnji u oblasti sporta između Slovenije i Srbije. Srpski ministar je istakao da je naša zemlja spremna da aktivno učestvuje u formiranju regionalne univerzitetske lige i da bi jedno takvo takmičenje doprinelo, ne samo razvoju sporta, već i vraćanju sportske kulture među omladinom na mesto koje je nekada zauzimala.\n„Usaglasili smo se da je regionalna liga u univerzitetskom sportu odlična ideja jer sport ne može da se razvija i da ide dalje kada nema konkurencije. Inicijativa je da se napravi liga koja će pokriti celu bivšu Jugoslaviju i da se kroz univerzitetski sport pokaže omladini da obrazovanje i sport mogu da idu jedno s drugim“, poručio je Vanja Udovičić.\nOn je istakao spremnost Srbije da svoje kapacitete stavi na raspolaganje slovenačkim sportistima koji bi kod nas mogli da dolaze na pripreme, posebno u onim sportovima u kojima je Srbija lider, poput tenisa, vaterpola, odbojke. Slovenija bi srpskim sportistima pomogla u onim sportovima u kojima je ona bolja, kao što je, na primer, skijanje.\nDogovor koji su srpski i slovenački ministar sporta postigli na današnjem sastanku je da se, kroz razmenu znanja i iskustva i stavljanju na raspolaganje sportskih kapaciteta za pripreme sportista, poboljša saradnja u vrhunskom sportu.\nMinistar Udovičić predložio je i formiranje radne grupe koja bi pronašla način kako da se kroz veće aktiviranje sportskih saveza unapredi briga za profesionalne sportiste koji su strani državljani, a profesionalno su angažovani u Srbiji, odnosno Sloveniji. Cilj ove inicijative je da sportisti ne budu prepušteni sami sebi, već i da savezi brinu o njima.


Održivi razvoj turizma Fruškogorsko-dunavskog regiona - Fruškogorsko-dunavski region\n»Vesti»Održivi razvoj turizma Fruškogorsko-dunavskog regiona\nOdrživi razvoj turizma Fruškogorsko-dunavskog regiona\nJedan od rezultata projekta je i otvaranje portala koji objedinjuje sve specifičnosti ovog regiona, kao i nosioce njegove turističke ponude.\nJedan od rezultata projekta „Održivi razvoj turizma Fruškogorsko-dunavskog regiona” je i otvaranje portala koji objedinjuje sve specifičnosti ovog regiona, kao i nosioce njegove turističke ponude. Na portalu se nalaze i informacije o Resursnom centru za ruralni turizam čije osnivanje je, takođe, jedan od rezultata ovog projekta.\nOsim ovoga, projekat je doprineo stvaranju preduslova za održivi socio-ekonomski razvoj Fruškogorsko-dunavskog regiona kroz unapređenje turističke infrastrukture i jačanju usluga vezanih za turizam koje se baziraju na prirodnim, kulturnim i istorijskim vrednostima Regiona. Ostvareno je i jačanje upravljačkih i inovativnih kapaciteta subjekata turističke ponude u Regionu i iniciran inovativni razvoj turističkog proizvoda zasnovanog na saradnji između sektora i saradnji različitih subjekata u turizmu u ovom regionu.\nProjekat koji je podržan od strane Austrijske razvojne agencije i Evropske komisije, počeo je u septembru 2013. a trajaće do februara 2015. Partneri KAS-a na ovom projektu su NP Fruška gora i Turistička organizacija Srbije, a ostvarena je i saradnja sa lokalnim samoupravama opština Bačka Palanka, Beočin, Sremski Karlovci, Novi Sad i Inđija.\nOdrživi razvoj turizma Fruškogorsko-dunavskog regiona, Projekti\nVesti po temama\nEko-kamping – smernice održivog razvoja NP Fruška gora – Eko-kamp „Stražilovo” LAG FGDR Održivi razvoj turizma Fruškogorsko-dunavskog regiona Razvoj ekoturizma u zaštićenim područjima Donjeg Podunavlja Učešće i saradnja javnosti kao preduslov za očuvanje prirode u Srbiji


Isporučena oprema vrijedna 265.000 KM\n11.02.2014. / 17:56\nBANJALUKA, Komunalnom preduzeću “Budućnost” u Laktašima danas je isporučena oprema od 265.000 KM, u okviru projekta “Izgradnja i rekonstrukcija vodovodnog sistema”.\nOpremu su, prema ugovoru zaključenom na osnovu ovog projekta, isporučili predstavnici preduzeća “Teikom BH” iz Ilidže i “Agrokup” iz Kobatovaca, koji su izabrani za najpovoljnije ponuđače.\nSredstva za nabavku opreme obezbijeđena su iz kredita Evropske investicione banke po godišnjoj kamatnoj stopi 1,35 odsto, saopšteno je iz kabineta načelnika opreme Laktaši.\nNačelnik opštine Laktaši Milovan Topolović rekao je da se nabavkom opreme za potrebe Komunalnog preduzeća “Budućnost” nastoje ojačati kapaciteti preduzeća i konkurenost u izvođenju tehnički zahtjevnijih radova, ali i pružiti kvalitetnije usluge građanima i privredi.\n“Osim širenja mreže i povećanja broja korisnika, odnosno obezbjeđenja vode za piće iz kontrolisanih vodovodnih sistema za stanovništvo opštine Laktaši, realizacijom ovog projekta nastoje se smanjiti gubici u mreži i ojačati kapaciteti komunalnog preduzeća, odnosno povećati efikasnost i efektivnost preduzeća”, rekao je Topolović.\nPredstavnik Ministarstva finansija Republike Srpske Bojan Macura, koji je prisustvovao isporuci opreme, rekao je da je opština Laktaši među prvim koja se uključila u projekat “Vodovod i kanalizacija Republike Srpske”.\nOn je naveo da procedure do sada idu očekivanim tempom.\nVrijednost projekta kojim upravlja Vlada Srpske, a koji će u naredne tri godine biti realizovan u Republici Srpskoj, iznosi 100 miliona evra.\nOd tog iznosa programirana vrijednost za opštinu Laktaši je 10,22 miliona evra.\nOd ukupnog iznosa 50 odsto se odnosi na kreditna sredstva Evropske investicione banke, 35 odsto su nepovratna sredstva Evropske komisije, a 15 odsto je učešće opština u kojima se projekat realizuje.\nProjekat trenutno obuhvata 23 opštine u Republici Srpskoj. Srna\nTagovi: evropska investiciona bankalaktasiopremaprojektistopa


Najprestižniji i najspektakularniji turnir na svetu - Buhurt Prime u Beogradu | Events in Serbia\nby Events in Serbia 22. februara 2022., 17:58 913 Views\n[AŽURIRANO 25. febraura, 22:00] Zbog situacije u svetu i nemogućnosti jednog dela takmičara da dođu u Srbiju, događaj je otkazan.\nU Beogradu, na Beogradskom sajmu 26. februara održaće se Buhurt Prime, najprestižniji i najspektakularniji turnir na svetu.\nU pitanju je finale buhurt sezone gde učestvuje 80 sportista prvoplasiranih timova sa tabele Buhurt Lige, iz Rusije, Amerike, Poljske, Češke, Ukrajine, Monaka, Holandije i Velike Britanije.\nBuhurt Prime nije otvoren za javnost, ali će moći da se prati uživo preko YouTube kanala Buhurt lige.\nViše o sportu Bohurt\nBohurt ili bohort (eng. buhurt) je relativno mlad, moderan sport koji predstavlja jedan vid mešovite borilačke veštine, u kojem učesnici koriste zatupljeno metalno oružje u cilju obaranja svog protivnika. Sport podrazumeva kontakt borbu uz upotrebu ofanzivnog i defanzivnog oružja karakterističnog za period srednjeg veka. Borbe učesnika izgledaju poput istorijskih srednjovekovnih bitaka.\nIme bohort potiče od starog francuskog „behourd“ kao jednog od naziva za srednjovekovni turnir (doslovan prevod „udarati“). Kao zvaničan naziv za sport se popularizovao u Zapadnoj Evropi, sinonimi su takođe moderne viteške borbe ili istorijske srednjovekovne borilačke veštine\nBorci su obučeni u pun oklop koji je, kao i oružje, napravljen u skladu sa istorijskim standardima. Udarci mogu da se nanose u bilo koji deo tela (u okviru ograničenja određenih pravilima), a rvanje i udarne tehnike su takođe dozvoljeni.\nZa razliku od isceniranih bitaka i borbi koje se mogu videti na raznim festivalima sa srednjovekovnom tematikom, bohurt prikazuje ful kontakt borbe, dvojice ili više sportista kojima sude specijalno obučeni pojedinci sa zavidnim borbenim iskustvom.\nBohurt liga u Srbiji\nBohurt liga u Srbiji, koja okuplja ljubitelje ovog sporta postoji od 2013. godine od prvog sastanka u Valjevu, na njoj su postavljene osnove funkcionisanja lige i proglašen kapiten nacionalne reprezentacije za predstojeću Bitku Nacija u Trogiru 2014. godine.\nOd tada srpska reprezentacija učestvuje na svakom događaju Bitka nacija. Za jubilarnu desetogodišnjicu Bitke nacija kao grad domaćin izabrano je Smederevo. Tada je pod okriljem Smederevske tvrđave okupljen najveći broj posetilaca i učesnika od svih održanih Bitaka nacija do tada. Reprezentacija Srbije je kao domaćin dobila pehar i nagradu kao najbolji organizator Bitke Nacija.\nKao najveći bohurt klubovi u Srbiji poznati su „Udruženje za očuvanje starih zanata i veština Beli Orlovi” koje okuplja borce iz Beograda, Valjeva, kao i bohurt klub „Beli Vukovi” iz Sremskih Karlovaca i Novog Sada. Pored njih postoji još borci i udruženja iz Niša, Vranja, Jagodine, Kragujevca i ostalih delova Srbije.\nU Beogradu je održan i Buhurt Next\nPored događaja Buhurt Prime, jedan od tri finalna turnira lige, Buhurt Next 2022 turnir, održan je na Beogradskom sajmu 22. januara. Nekoliko sati intenzivnih borbi, faza slave i poraza je definitivno vredelo čekati i gledati. Svoje zemlje predstavljali su borci iz Francuske, Poljske, Češke, Belorusije, Rusije i Srbije.\nbeogradski sajambuhurt primemanifestacije u Beogradumanifestacije u Srbiji\nPrevious article 60 godina festivala Prva harmonika Srbije u Sokobanji\nNext article [Između planina i mora] Najavljen 43. Međunarodni sajam turizma\nZabeležite ovaj datum: Formula 1 dolazi u Beograd!\nOtvoren je 50. FEST i dodeljene nagrade najboljima\nby Events in Serbia 18. maja 2022., 23:00\nby Events in Serbia 17. maja 2022., 22:00\n60 godina festivala Prva harmonika Srbije u Sokobanji


TRAŽI ISTRAGU: Gradonačelnik Njujorka oštro osudio isključenja struje | Novosti.RS\n22. 07. 2019. u 18:40\nGradonačelnik Njujorka Bil de Blasio zatražio je danas istragu o isključenjima struje do kojih je došlo tokom toplotnog talasa krajem vikenda i istakao da više nema poverenje u kompaniju "Kon Edison", nakon što je odlučila da isključi struju hiljadama potrošača.\nDe Blasio je ranije rekao da je od 40.000 potrošača koji su ostali bez struje, njih 20.000 u Bruklinu i da im je struja u nedelju isključena kako bi komunalna služba mogla da izvrši popravke i spreči masovnija i duža isključenja.\nOn je danas žestoko osudio tu odluku "Kon Edisona", prenosi AP.\nPROČITAJTE JOŠ - Delovi Njujorka u mraku zbog talasa vrućine (VIDEO)\n"To nije smelo da se dogodi i moramo da učinimo sve da se ne bi ponovilo", naveo je gradonačelnik.\nOn je ocenio da privatna kompanija nema takvu odgovornost prema građanima kao što bi imala javna ustanova.\n"Kon Edison se povodom ove situacije ponaša vrlo nadmeno. Ne daju prave odgovore i ne osećaju da moraju", dodao je de Blasio.\nKompanija je u saopštenju branila svoju odluku navodeći da je bilo neophodno sprečiti duže prekide struje, do kojih bi došlo u slučaju dodatnog oštećenja opreme.\n"Kon Edison" još radi kako bi ponovo uključila struju za oko 19.000 potrošača, kojih je najviše u jugoistočnom Bruklinu.


Danas pretežno sunčano i toplo, temperatura do 20 stepeni – KRUŠEVAC.LINK\nOvde si trenutno: Home / SERVIS / Danas pretežno sunčano i toplo, temperatura do 20 stepeni\nU većem delu Srbije danas će tokom dana biti pretežno sunčano i toplo vreme, u Timočkoj Krajini tmurno, hladnije i povremeno sa slabom kišom.\nUjutru je po kotlinama na zapadu i jugozapadu zemlje moguća kratkotrajna magla, saopštio je Republički hidrometeorološki zavod (RHMZ).\nDuvaće slab i umeren, jugoistočni vetar, u košavskom području i jak, a na jugu Banata i u donjem Podunavlju sa udarima olujne jačine.\nJutarnja temperatura biće od nula do osam stepeni, u košavskom području oko 12, a najviša dnevna od 16 do 20 stepeni, u Timočkoj Krajini oko 12.\nU većem delu zemlje meteorološke prilike mogle bi nepovoljno da utiču na psihičke i srčane bolesnike, dok u istočnim krajevima tegobe mogu imati osobe sa respiratornim i reumatskim oboljenjima. Moguće meteoropatske reakcije su slabija koncentracija i pospanost.\nTag pretežno sunčano toplo vetar


POLJOPRIVREDNICI SE PLAŠE "RUPA U ZAKONU"\nNovi Sad (20. avgust 2017.) - Na vanrednoj sednici republičkog parlamenta zakazanoj za četvrtak, na dnevnom redu biće predložene izmene i dopune Zakona o poljoprivrednom zemljištu, koje će stranim državljanima ograničiti kupovinu zemlje.\nPredložene izmene zakona predviđaju uslove za promet poljoprivrednog zemljišta u privatnoj svojini.\nNaime, da bi stranac mogao da kupi zemlju mora da ima bar 10 godina prebivalište u Srbiji, odnosno u jedinici lokalne samouprave u kojoj želi da kupi zemlju, mora da ima registrovano poljoprivredno gazdinstvo, da ima mašine, opremu da bi obavljao poljoprivrednu proizvodnju.\nMože steći u svojinu najviše do dva hektara poljoprivrednog zemljišta u privatnoj svojini, ako su ispunjeni predviđeni zakonski uslovi.\nPoljoprivrednici pozdravljaju najavljene izmene zakona, ali boje se "rupa u zakonu" pomoću kojih bi stranci mogli da se "sakriju" iza nekog drugog lica i tako budu u prednosti nad domaćim poljoprivrednicima.\nSa druge strane, ministar bez portfelja zadužen za regionalni razvoj, Milan Krkobabić, smatra da bi predložene izmene zakona o poljoprivrednim zemljištu trebalo pozitivno da se odraze na ostanak mladih na selu.\nIlustracija: RTV (Željko Vojnović)\n:: AgroVizija Portal :: POLJOPRIVREDNICI SE PLAŠE "RUPA U ZAKONU" ::


Poznato je da u životu ne pobeđuje uvek onaj ko najviše zaslužuje, ali ni rasprave uvek ne dobija onaj ko je u pravu. Faktore koji utiču na to izložio je Artur Šopenhauer u knjizi ,,Eristička dijalektika“, a mi ćemo se pozabaviti njima.\nRasprava, kao način suočavanja i razmene mišljenja, služi da dovede do zaključka koji odgovara svim stranama (win-win situacije) ili proširenja vidika jedne ili druge strane. Međutim, postoje rasprave koje jedna strana mora dobiti po svaku cenu, i veći je interes pobeda nego sve ostalo navedeno.\nArtur Šopenhauer je znao da često raspravu dobija onaj ko nije u pravu, te je napisao Erističku dijalektiku, knjigu koja kroz 38 trikova sumira taktike pomoću kojih se može slomiti protivnikov otpor, pobediti ili dobiti naklonost publike ili arbitara.\nU tekstu o govoru tela objasnili smo da reči i činjenice nisu uvek dovoljne da se rasprava završi u našu korist. Toga je bio svestan i pisac, tako da nisu svi njegovi trikovi uredsređeni na usavršavanje naše argumentacije. Ovaj nemački filozof predlaže da se sagledaju okolnosti, i da se primeni lukavstvo.\nNeki od njegovih saveta su:\nAko nije moguće napasti protivnikovu argumentaciju, treba napasti njegovu ličnost\nTreba obesmisliti protivnikovu argumentaciju proširivanjem\nProvociranje i nerviranje protivnika\nU prvom i trećem primeru se koriste različite varijacije logičke greške argumentum ad hominem, gde se umesto sagovornikovih teza napada sam sagovornik. Drugi primer sadrži logičku grešku preteranog uopštavanja. Pravljenje ovakvih logičkih grešaka može pridobiti publiku, ali vas može koštati konačnog rezultata ako arbitar primeti da se koristite sredstvima koja nisu dozvoljena u debati.\nZa kraj, savetujemo vam da pročitate ovu knjigu, ali sa ciljem razumevanja veštine rasprave i prepoznavanja protivnikovih pokušaja i namera, a ne sa ciljem samog korišćenja. Bolje je snagu usmeravati na jačanje sopstvenih argumenata, nego na nelegitimna sredstva.


SEEbiz.eu / HR / Port of Adria: Sanacija obalnog zida za dovršenje investicionog programa\nPort of Adria Global Ports Aqua Mont Service Aqua Mont\nDatum objave: 21.01.2018. - 20:59:11\n"Na južnoj obali Gata 1, ovih dana počeli su pripremni radovi za sanaciju i ojačanje konstrukcije. Vrijednost investicije je 2,1 milion eura, radovi će trajati 17 mjeseci", navodi se u saopštenju.\nIzvođači su kompanije Aqua Mont Service iz Beograda i hercegnovska Aqua Mont.\nIzvršni direktor Port of Adria, Sedat Kara, kazao je da je kompanija, odmah nakon dobijanja građevinske dozvole koju je izdalo Ministarstvo turizma i održivog razvoja, objavila međunarodni tender u skladu sa važećom regulativom, kako bi odabrali kvalifikovanog izvođača za realizaciju definisanih radova.\n“Od osam zainteresovanih kompanija, njih pet je prošlo pretkvalifikacionu fazu. Pregovarali smo sa tri kvalifikovana ponuđača koji su dostavili ponude. Zadovoljni smo kvalitetom izabranog izvođača i rokovima za završetak, pogotovo što će radovi biti organizovani na način da ne ugroze redovno poslovanje kompanije”, rekao je Kara.\nSanacija obalnog zida ujedno je posljednja aktivnost iz obaveznog investicionog programa koji je novi većinski vlasnik Global Ports Holding sproveo u Port of Adria.\n“Global Ports je u potpunosti ispunio obaveze iz socijalnog programa u ukupnom iznosu od 6,5 miliona EUR. Za planirane investicije do sada je izdvojeno 11,5 miliona EUR”, saopšteno je iz kompanije.\nZahvaljujući realizovanim investicijama, produktivnost kontejnerskog pretovara utrostručena je u odnosu na period prije privatizacije.\n“Naime, u prethodnom periodu, sa opremom kojom je raspolagala, kompanija je bila u mogućnosti da za sat vremena pretovari 17-18 kontejnera, dok sada može 50, što je blizu kapaciteta koje imaju konkurentne luke u regionu. Sanacija obalnog zida neće uticati na produktivnost kompanije, ali predstavlja važno ulaganje u infrastrukturu”, zaključuje se u saopštenju.


Vraćaju se vrućine - Ozonpress :: internet portal\nU Srbiji će danas ujutro i pre podne biti promenljivo oblačno, u većini mesta suvo, samo ponegde sa kratkotrajnom kišom, a posle podne pretežno sunčano vreme, na jugu sa retkom pojavom pljuskova i grmljavine.\nKako je saopštio Republički hidrometeorološki zavod, najniža temperatura vazduha kretaće se od 14 do 20, a najviša od 25 na severu do 31 stepen na jugoistoku, dok će vetar biti slab i umeren, severni i severozapadni.\nI u Čačku će ujutro i pre podne biti promenljivo oblačno, a posle podne biće pretežno sunčano, dok će vetar biti slab i umeren, severni.\nNajniža temperatura vazduha biće 18, a najviša 26 stepeni.\nU Srbiji će, prema izgledima vremena za sedam dana, do 7. avgusta, u subotu biti sunčano i toplije vreme.\nI u nedelju će biti toplo, pre podne pretežno sunčano, a posle podne i uveče promenljivo oblačno vreme, ponegde sa kratkotrajnom kišom, pljuskovima i grmljavinom.\nU ponedeljak u većem delu biće pretežno sunčano, a u planinskim predelima očekuju se poslepodnevni pljuskovi i grmljavina. Od utorka će biti sunčano i toplo, a od četvrtka i veoma toplo vreme.


Centarfor je zlatnim slovama upisan u istoriju Dinamo Zagreba, a nastupao je i za reprezentaciju Jugoslavije.\nZa "modre" je odigrao više od 250 utakmica, a bio je strelac čak 156 puta. Kao kapiten je Dinamo vodio do navećeg uspeha u istoriji kluba, trofeja Kupa sajamskih gradova sezone 1966/67 sa 24 golova u antologijskoj sezoni.\nTužne vesti potvrdio je Dinamo koji se oglasio saopštenjem:\nZambata je rođen 24. septembra 1940. u alkarskom Sinju. U zagrebački tim je stigao 1959. iz Junaka i na debiju najavio velike stvari golom protiv Hajduka u kupu.\nBio je jedan od najboljih napadača Dinama u istoriji, potom je otišao u Belgiju i igrao za Varegem i FK Krosing iz Brisela, da bi zbog teških povreda morao rano da završi karijeru, 1973. u austrijskom Filahu.\nI te kako zapažen učinak imao je i u reprezentaciji Jugoslavije za koju je nastupao 31 put, a dao je 21 gol.\nDebitovao je 16. septembra 1962. u susretu protiv Zapadne Nemačke (2:2), a poslednji put 1968. igrao protiv Španije (0:0) u Beogradu. Kao kapiten reprezentacije igrao je i na Olimpijskim igrama 1964. u Japanu. Završio je Pravni fakultet, Višu trenersku i Ugostiteljsku školu.


Osvanula nova parking mesta\nPreko puta OŠ “Ratko Vukićević“, kod Čaira osvanula su nova parking mesta JKP Parking servisa. Nalog za obeležavanje 42 parking mesta izdao je Sekretarijat za komunalne delatnosti, energetiku i saobraćaj, a sa naplatom počeće se do kraja ovog meseca.\nAko se ima u vidu da je ova ulica veoma frekventna, ovim obeležavanjem je podignut nivo bezbednosti dece oko škole i velikog niškog parka, čime su roditelji zadovoljni. Međutim, sigurni smo, da se sa njima neće složiti posetioci kafića oko Čaira koji će od sada za ispijanje kafe i ovde morati da plaćaju cenu II zone.\nInače, parking mesta u ulici Ratka Vukićevića deo su plana koji obuhvata i ulice Dimitrija Dragovića, Marina Držića, Đerdapsku i Ljubomira Nikolića.\npregledano: 733 puta


Laž koja je zgrozila BiH: Hilari izjavila da su je u Tuzli gađali snajperisti @ InfoBijeljina \nLaž koja je zgrozila BiH: Hilari izjavila da su je u Tuzli gađali snajperisti\nTUZLA - Predizborna trka za predsjednika SAD se zahuktava, a Hilari Klinton važi za favorita, međutim, njeni kritičari često ističu da se radi o beskurpuloznoj i kompromitovanoj osobi, koja u borbi za vlast koristiti čak i čiste laži.\nJedna takva je potresla javnost u Americi i zgrozila Bosnu i Hercegovinu i izazvala skandal. Klintonova je naime izjavila da su je gađali snajperom tokom humanitarne posjete Tuzli u martu 1996. godine.\nOna je kaže tada putovala sa ćerkom Čelsi i nekoliko slavnih ličnosti u svojstvu prve dame SAD. "Trebalo je da bude organizovana ceremonija dobrodošlice na aerodromu u Tuzla, ali umjesto toga samo smo pognutih glava pretrčali do vozila koje nas je odvelo do vojne baze", kaže danas Klintonova, i dodaje da su bili pod snajperskom paljbom čak i tokom ljeta, mada ti podaci do danas nisu nigdje objavljeni.\nKlintonova je izjavila da je u jednom trenutku morala da se sakrije u pilotsku kabinu.\nDa se radi o najobičnijoj laži pokazuje podatak da taj događaj Hiolari nikada do sada nije spominjala, pa čak ni u svojoj autobiografskoj knjizi "Živeti istoriju". U službenim izjavama piše da su avion pratila dva lovca, ali se nigdje ne spominje snajperska vatra, niti da je bilo bilo kakvog rizika, ali se spominje da je Hilari zaista bila u pilotskoj kabini. "Prva dama provela je izvjesno vrijeme u kokpitu aviona s pilotkinjom Čeril Bajneke, jednom od samo četiri pilotkinje aviona C-17", piše u izvještaju novinara s terena.


DK:sutra rok, u sredu folk | Pirot vesti\nPočetna/Gradska hronika/DK:sutra rok, u sredu folk\nSutra 29.jula, na Omladinskom stadionu u 21 čas, održaće je koncert “JU grupe”. Cena karata u pretprodaji je 400 dinara, a na dan koncerta 500 dinara. Kako saznajemo, među zainteresovanima za ovaj koncert ima puno fanova beogradskoj benda iz susedne Bugarske.\nOrganizatori kuluturnog leta u Domu kulrure, mislili i su na najšire narodne mase, pa će već za koji dan,tačnije 3. avgusta u sredu, na istom mestu svoj koncert održati i “slavuj iz Mrčjevaca” Miroslav Ilić. Ovo su dva ključna događaja-kocerta ovogodišnjeg kulturnog leta, kada je reč o rok i folk muzici.